وتووێژ لەگەڵ سکرتێری گشتیی حیزب لەبارەی دوا پێشهاتە سیاسییەکانی ئێران و ناوچە\nدیمانە: مووسا باباخانی\nمستەفا مەولوودی: بەرجام نە بۆ خەڵکی ئێران بوو بە نان و ئاو نە نیگەرانیی کۆمەڵگەی جیهانیی لە\nڕەفتاری کۆماری ئیسلامی ڕەواندەوە\n«کوردکاناڵ»، زمانحاڵی حیزبی دێموکراتی کوردستان لەو حەوتوویەدا وتووێژێکی لەگەڵ بەڕێز کاک مستەفا مەولوودی، سکرتێری گشتیی حیزبی دێموکراتی کوردستان پێک هێنا. لەم وتووێژەدا گۆڕانکارییەکانی ئێران و ناوچە، کاریگەریی هاتنەدەرێی ئەمریکا لە بەرجام، ئاسۆی ناڕەزایەتییەکان لە ئێران و، نەخش و شوێنی پرسی کورد لە گۆڕانکارییەکانی ئێستا و داهاتووی ئێراندا تیشکیان خرایە سەر.\n«کوردستان» پوختەیەک لەو وتووێژە دەخاتە بەرچاوی خوێنەرانی.\nکاک مسته‌فا ئۆپۆزیسیونی کۆماری ئیسلامی دەڵێ ئەو ڕێژیمە وەک دەنوێنێ بەهێز و خۆڕاگر نیە. هەروەها باس لەوە دەکرێ کە ئێران لەگەڵ قەیرانی زۆر بەرەوڕوو بۆتەوە. حیزبی دێموکرات چۆن چاو لە گۆڕانکارییەکان لە ئێرانی ئێستادا دەکا؟\nحیزبی دێموکراتی کوردستان وەک هێزێکی سیاسیی دژبەری کۆماری ئیسلامی جەوهەری خەباتەکەی بۆ دەستەبەری مافە سیاسی و مەدەنییەکانی خەڵکی کوردستانە، ئەوەی کۆماری ئیسلامی حاشای لێ دەکا. حیزبی ئێمە لە ماوەی چوار دەیەی ڕابردوودا هەوڵی داوە بە هەموو شێوەیەک دەسەڵاتی کۆماری ئیسلامی بێنێتە سەر ئەو قەناعەتە کە پرسی کورد و نەتەوەکانی دیکە لە ئێران ببینێ و دانی پێدا بنێ. حیزبی ئێمە هەر لە سەرەتای سەرکەوتنی شۆڕشی گەلانی ئێران و هاتنەسەرکاری کۆماری ئیسلامی باسی لە چارەسەری پرسی کورد لە ڕێگەی وتووێژ و دانوستان کردوە، هەروەها بەو دوورئەندیشییەی ڕێبەرانی حیزب بوویانە، لە کۆنگرەی 5ی حیزبی دێموکراتەوە دروشمی ڕووخان و گۆڕینی ڕێژیمی هەڵگرت. هۆکارەکەشی ئەوە بوو کە لای وابوو ئەم نیزامە چ لە ڕووی سیاسی، چ لە ڕووی دابینکردنی ماف و ئازادییەکانی خەڵک و پێکهاتەکانی گەلانی ئێران و دەستەبەری دێموکراسی ناتوانن وەڵامدەری ویست و داوای خەڵک بێ، بۆیە ئەم ڕێژیمه ده‌بێ بڕوا. ئێستاش بە سەرنجدان بە ڕاستییەکانی کۆمەڵگە و ئەم کەلێن و مەودا زۆرەی لە نێو خەڵک و دەسەڵاتدا هەیە، دەردەکەوێ شوعاری حیزبی دێموکراتی کوردستان له‌گه‌ڵ ئه‌وه‌ی قورس بووه له‌و کاتدا، به‌ڵام له جێگای خۆیدا بووه. ئەم ڕێژیمە نەیتوانیوە و ناتوانێ حوکمەتێکی وەڵامدەری ویست و داخوازییەکانی خەڵکی ئێران بێ. بۆیە دەبینین ناڕەزایەتییەکان بەردەوام لە پەرەئەستن دان و ڕۆژ نیە چەند ناڕەزایەتییەکی گشتی لە چەند شار و ناوچەیەکی ئەم وڵاتە لە نێو چین و توێژە جۆراوجۆرەکانی کۆمەڵگە بە دژی دەسەڵات وەڕێ نەخرێ. ئێمە بە ئەزموونێک لە لانیکەم لە سەدەی ڕابردووی خەبات و تێکۆشانی خەڵکی ئێران هەمانە، دەگەین بەو ئاکامگیرییە کە خەڵکی ئێران لێ بڕاون و بەرەو ئەوە دەچن کە ئەو ڕێژیمە لە کۆڵ خۆیان بکەنەوە.\nکاک مستەفا لە ئێستادا کۆسپە سەرەکییەکانی بەردەم گۆڕینی ڕێژیم چین؟ بۆ ئەو ناڕەزایەتییانە نەبوونە هەوێنی ڕاپەڕینێکی بەرینی جەماوەری بە ئاراستەی ئینقلاب و گۆڕینی ڕێژیم؟\nڕاستە لە ئێستادا لە سۆنگەی سیاسەتە چەوت و هەڵەکانی ڕێژیم لە هەموو بوارەکاندا ناڕەزایەتی زۆرە و بواری پەرەسەندنی ئەو ناڕەزایەتییانە و حزووری خەڵک بۆ گۆڕینی ڕێژیم لەبارە، بەڵام ئەوە بەو مانایە نیە کە هەموو زەمینەکە ڕەخساوە. حاشا لەو حەقیقەتە ناکرێ کە خەڵکی ئێران زەرفییەتی خەباتگێڕیی ئەوەیان تێدا کە بەرەوڕووی ڕێژیمێکی سەرکوتگەر و داپڵۆسێنەری وەک کۆماری ئیسلامی ببنەوە و لە بەرامبەریدا ڕاوەستن و تێچووی ئەو بەرەنگارییەش بدەن. بەڵام ئایا دەسەڵات لە ئێستادا بە گژی خەڵکدا دێتەوە یان پاشەکشە دەکا و هەوڵی دەربازبوون لە قەیرانەکان دەدا، یان ئەوەی بەریەککەوتنە قورسەکە ڕوو دەدا و خەڵک ئامادە دەبن تێچووە قورسەکەی ڕووخاندنی ڕێژیم بدەن، ئەوە دەبێ کاری زیاتری بۆ بکرێ و بواری خۆشتری بۆ بڕەخسێندرێ. ئاراستەکان دەبێ بەو لایەدا بن کە ئەوەندەی دەلوێ خەڵک بە تێچووی کەمترەوە ئەو ڕێژیمە لە کۆڵ خۆیان بکەنەوە.\nئۆپۆزیسیۆنی کۆماری ئیسلامی و هێزە کوردییەکان و بە تایبەت حیزبی دێموکرات بۆ ئەو مەبەستە چییان کردوە؟ چی دەکەن و بە تایبەت حیزبی دێموکرات لەو بارەوە بەرنامەی چیە؟\nمەسەلەی ئەڵتەرناتیڤ و ئۆپۆزیسیونی جیددی باسێکی گرینگە. کۆماری ئیسلامیی ئێران هەر لە سەرەتاوە بە زەبروزەنگ و سیاسەتی توند و تیژ کەوتە وەلانی دژبەرانی خۆی. لە ماوەی چوار دەیەی ڕابردووشدا هەموو مەبەستەکانی لەسەر ئەو تەوەرە بووە کە نەهێڵی ئۆپۆزیسیۆنێکی بەهێز دروست ببێ و ڕێبەریی سیاسی و ڕێکخراوەیی ناڕەزایەتییەکان بکا. هەڵوەشاندن و لەنێوبردن و لە مەیدان وەدەرنانی ڕەوت و رێکخراوەکان، گرتن و ئێعدامی دژبەرانی سیاسی و تێرۆری مخالیفانی سیاسی بەشێکی سەرەکی لە هەوڵەکانی ڕێژیم لە ماوەی چوار دەیەی ڕابردوودا بووە و لە حەقیقەتدا کاریگەریی خراپیشی لەسەر شکڵنەگرتنی ڕێبەرییەکی سیاسیی کارامەی دژبەری ڕێژیم داناوە. بەڵام ئەوە ناتوانێ هەروا بمێنێتەوە و رێژیم پاڵ بداتەوە و بە ئەرخەیانی بڵێ ئۆپۆزیسیۆنم نەهێشتووە. خەڵکی ئێران خەباتگێرن و هێزە سیاسییەکانیش لە ئێران خاوەن کارنامەی دیار و ڕوونن و بێگومان ئاراستەکان دەگۆڕدرێن. ئەوە نیە سەرباری ئەو دۆخە و لە نەبوونی ڕێبەرییەکی یەکگرتووشدا بەڵام ناڕەزایەتییەکان هەردەم لە زیادبوون و پەرەسەندن دان. مەسەلە ئەوەیە کە کاردەکە گەیوەتە ئێسقان و ئاستی تەحەمولی خەڵک ئیدی ئەوە نیە ڕێگە بە بەردەوامیی تەڕاتێنی ئەو ڕێژیمە بدا. هەر ئەو بارودۆخە خۆی یارمەتیدەرە بۆ دروستبوونی ڕێبەریی سیاسی و ئۆپۆزیسیونی بەرپرسیار بۆ ڕێکخستنی خەڵک و وزەی خەباتگێڕییان بە دژی کۆماری ئیسلامی.\nبەدەر لە ناڕەزایەتییە گشتییەکان، ئەدی پرسی کورد لە ئێران و خەباتی سیاسی و نەتەوەیی کورد لە کوێدا جێ دەگرێ؟ ئێوە بۆ دواڕۆژی گۆڕانکارییە بنەڕەتییەکان لە تاران چیتان کردوە؟ هێزە سیاسییەکانی کوردستان چییان لە بەردەستە؟\nئه‌وه‌ی جه‌نابت ئاماژەت پێدا لە جێی خۆی دایە. ئێمە لامان وایه پرسی سیاسیی کورد له کوردستانی ئێران و پرسە ئابووری و مەدەنی و کۆمەڵایەتییەکانی دیکەی کورد له‌گه‌ڵ خه‌ڵکی ئێران و له مه‌رکه‌زی ئێران، واتا لە تاران چاره‌سه‌ر ده‌کرێ. بۆیە بەر لە هەموو شتێک پێویستە پرسی کورد و بزووتنەوەی سیاسیی کورد گرێ بدرێ بە بزووتنەوە سەرانسەرییەکان و لەگەڵ ئەوان ڕێک بخرێ. وەک پێشتریش باسم کرد ئەگەرچی سیاسەت و ئامانجی ڕێژیم لێدان لە ئۆپۆزیسیون و نەهێشتنی بووە، بەڵام بە خۆشییەوە کورد و بزوتنەوە سیاسییەکەی و هێزە سیاسییەکانی کوردستان و یەک لەوان حیزبی دێموکراتی کوردستان لە مەیداندا ماونەتەوە و حزووری بەرچاو و شوێندانەریان لە گۆڕانکارییاندا هەیە. بەو ئەزموونە سیاسییە پڕبایەخەی هێزە سیاسییەکانی کوردستان هەوڵەکان ئەوەن کە بزووتنەوەی سیاسیی کورد لە نێوخۆی وڵات تێکەڵاویی زیاتری هەبێ لەگەڵ بزووتنەوە سەرانسەری و گشتییەکان لە تەواوەتیی ئێراندا. حیزبی ئێمە لەسەر ئەو تەعامولە و دروستبوونی ئەو پێوەندی و لێگرێدانی خەباتە ڕاستەوخۆ و ناڕاستەوخۆ کاری کردوە و بەرنامەکانی دەباتە پێشێ.\nلە دەرەوەی وڵاتیش کەس و کەسایەتی و ڕەوتی سیاسیی جۆراوجۆر هەیە کە لەگەڵیان لە پێوەندی داین و هەموو مەبەستەکەش ئەوەیە کە ڕێ بۆ دروستبوونی هاوپێوەندییەک خۆش بکرێ و ئەو بۆشاییە پڕ بکرێتەوە کە کۆماری ئیسلامی لە پێناو درێژکردنەوەی تەمەنی دەسەڵاتەکەیدا دروستی کردوە. بێگومان دروستبوونی ئەو ئیئتلاف و هاوپێوەندییە کە بەرەو شکڵگرتنی ئادرەسێکی دەقیق بڕوا، وزە و توانای زیاتر بە خەڵک و ڕێکخستنی ناڕەزایەتییەکان لە نێوخۆی وڵاتدا دەکا. ئێمە لەو بەسێنەشدا هەر چالاک و لەسەر خەتین.\nکاک مستەفا کوردستان ئەزموونی تاڵ و شکستخواردووی 57ی هەیە. گۆڕانکارییە سیاسییەکانیش چاوەڕواننەکران، ئێوە ئامادەیی هێزە سیاسییەکانی کوردستان بۆ بەرەڕووبوونەوە لەگەڵ گۆڕانکارییەکان چۆن هەڵدەسەنگێنن؟\nلە پێشدا با بڵێم کە ئەزموونی 57 و بەشداریی کورد لەو ڕاپەڕینە شکستخواردوو نەبووە. هەم خەڵکی ئێران و هەم گەلی کورد دەسکەوتی باشیان لە…\nڕووخاندنی ڕێژیمی پاشایەتیدا هەبوو. دیارە ڕاستە دەسکەوتەکانی کورد بارتەقای خوێن و قوربانیدانی خەبات و تێکۆشانی دەیان ساڵەی خەڵکی کوردستان نەبوو، بەڵام بەشداریی کورد لە شۆڕشی گەلانی ئێران و دواتر زیندووبوونەوە و بووژانەوەی بزووتنەوەی سیاسیی کورد وایکرد کە لە ئێستادا بە خۆشییەوە مونسەجیمترین هێزی سیاسی لە ئێراندا هێزە سیاسییەکانی کوردستان بن. ئەمن لام وایە سیاسیبوونی خەڵکی کوردستان، شعوور و تێگەیشتوویی سیاسیی و پێگەیشتوویی ئەوان لە خەبات و گەشەکردنی خەبات و تێکۆشانی مەدەنیی خەڵک ئەوانە هەموو دەسکەوتی بزووتنەوەی کورد لەو ئەزموونەن کە جەنابت باسی دەکەی.\nلە ئێستاشدا حیزبی دێموکراتی کوردستان و هەروەها هێزە سیاسییەکانی دیکەی کوردستانیش دەتوانین بڵێین ئەرکێکی قورسیان لەسەر شانە. ئەوەی وەک پێشتریش باسمان کرد لەگەڵ بزووتنەوە سیاسی و کۆمەڵایەتییەکانی سەرانسەریی وڵاتدا هەماهەنگ بچێتە پێشێ و پێکەوە بە ئاراستەی گۆڕینی رێژیم و هێنانەسەرکاری دەسەڵاتێکی دێموکراتیک کار بکەن، کە لەو حاڵەتەدا کوردیش پشکی لە دەسکەوتەکان هەبێ و دەستەبەری مافە نەتەوەیی و مەدەنییەکانی کردبێ. بە گشتی ئەرکی هێزە سیاسییەکانی کوردستان خەبات دژی ڕێژیم و تێکۆشان بۆ وەدیهێنانی مافەکانی گەلی کوردە کە دەبێ پێکەوە هەماهەنگ و یەکڕیز بن. گۆڕانکارییەکانیش کەم نین و بەرچاون. چوار دەیە لەوە پێش کەم هێزی سیاسی لە ئێران باوەڕی بەو ماف و داخوازە نەتەوەییانە بوو، بەڵام ئێستا دەبینین کە زەروورەتەکان مەنتیقی ئەو لێک تێگەیشتنەی دروست کردوە و بێگومان ڕێژیمێک کە دوای ڕووخان یان نەمان و گۆڕانی کۆماری ئیسلامی بێتە سەرکار، ئەزموونێکی لە سیاسەتە چەوت و هەڵەکانی ڕێژیمی ئێستا دەبێ. بۆیە دەبێ بە هەموومان کار بۆ دەربازبوون لەو دۆخە و هێنانەسەر کاری دەسەڵاتێکی دێموکراتیک بە پاراستنی مافی هەموو پێکهاتە و جۆراوجۆرییەکان لە ئێرانی داهاتوودا بکەین.\nئەدی ڕاتان لەسەر ململانێی توندی ئێستای ئەمریکا و کۆماری ئیسلامی چیە؟ ئایا بەو ستراتیژییەی وەزارەتی دەرەوەی ئەمریکا ڕایگەیاندوە، ئێران ناچار بە پاشەکشە دەبێ یان شتی دی ڕوو دەدا؟\nمەسەلە سیاسەتی دەرەوەی ئێران و بەرزەفڕی و هێژمۆنیخوازییەکانی رێژیمە کە لە چوار دەیەی ڕابردوودا ژیانی لە خەڵکی ئێران تاڵ کردوە و خەریکە دەبێتە خاڵی یەکلاکەرەوەی چارەنووسی ڕێژیمیش. دەیان ساڵە کۆماری ئیسلامی لەسەر حسێبی سامانی گشتیی ئێران سیاسەتی دەستێوەردەرانە و ئاژاوەخوڵقێنیی لە ڕۆژهەڵاتی ناویندا بردووەتە پێشێ و ئەمنیەت و سەقامگیریی لە ناوچە هەڵگرتووە. لە هەموو بشێوییەکانی ناوچە، لە یەمەن، بەحرەین، لوبنان، عێڕاق و سووریە و زۆر جێگەی دیکە کۆماری ئیسلامیی ئێران لایەنێکی قەیران و ئاڵۆزییەکەیە. ئەوە کێشەی نەک بۆ خەڵکی ئێران، بەڵکوو بۆ سەر بەرژەوەندیی وڵاتانی زلهێز لە ناوچەش دروست کردوە. ئەوە بوو کە وڵاتانی زلهێزی دنیا ویستیان لە چوارچێوەی «بەرجام»دا لەگەڵ ئێران ڕێکبکەون، بەڵام بینیمان کە بەرجام نە بۆ خەڵکی ئێران بوو بە نان و ئاو، نە توانیی نیگەرانییەکانی کۆمەڵگەی جیهانی لە سیاسەت و نەخشی خراپی ئێران بڕەوێنێتەوە و لە ئێستادا ئەمریکا بە جۆرێک و یەکیەتیی ئورووپا و ڕووسیەش بە جۆرێکی دی لەگەڵ ئێران کەوتوونەتەوە بەرامبەری یەک.\nلە پێوەندی لەگەڵ ململانێی ئێران و ئەمریکادا دەبینین کە ئورووپا و وڵاتانی ناوچەش لە هەوڵی جۆرێک سازان و نیزیککردنەوەی ئەم دوو وڵاتەن، بەڵام ڕوونە لە ئەگەری سەرنەگرتنی ئەو هەوڵانەدا، بە لەبەرچاوگرتنی قورسایی و پارسەنگی هێز شانسی زیاتر بۆ ئەمریکایە کە ئێران ناچار بە ملدانەواندن بۆ مەرجەکانی بکا. ئەوەی لەو نێوەدا دەتوانێ گرینگ بێ ئەوەیە کە خەڵکی ئێران و بزووتنەوەی ناڕەزایەتی وڵاتەکەمان بتوانێ لەو فشارانەی دەخرێتە سەر ئێران بە قازانجی بردنەپێشێی ئامانجەکانی کەلک وەرگرێ.\nفاکتۆر و پاڵنەری دەرەکی یان فاکتۆرە نێوخۆییەکان کامیان دەتوانن کاریگەریی زیاتریان لەسەر گۆڕانکاریی بنەڕەتی لە ئێراندا هەبێ؟\nبۆ خەڵکی ئێران و بۆ ئێران و بۆ کۆمەڵگەی ئێران زۆر تەبیعییە دەبێ ئەولەوییەت بدا بە فاکتەری نێوخۆیی. چونکی فاکتەری نێوخۆیی دەرەنجامی پێویستی و نیازی خەڵکی ئەم وڵاتەیە و خەڵکی ئەم وڵاتەیە کە دەزانێ چیی دەوێ و دەزانێ چ هێز و حکومەتێک لا دەبا و کێ دێنێتە سەر کار. لەو نێوەدا فاکتۆڕی دەرەکی دەتوانێ دەرفەت و بواری گونجاوتر بخوڵقێنێ، بەڵام مەرج نیە فاکتەری دەرەکی هەمووی بە قازانجی خەڵکی ئێران بێ، چونکی بەرژەوەندیی وڵاتانی دیکەی تێدا بەندە کە لەوانەیە لەگەڵ بەرژەوەندیی خەڵک ئێران لە زۆر جێدا یەک نەگرنەوە. بۆیە گرینگی و ئەولەوییەت هەر بە فاکتەرە نێوخۆییەکانە کە داهاتووی دڵخواز بۆ ئێرانی لەسەر بنیات دەنرێ.\nکاک مستەفا زۆر سپاس بۆ بەشداریتان لەو دیمانەیەدا\nسپاس بۆ ئێوەش و ماندو نەبن.


رێگاي ئێوه خۆڕھه ڵاتي ناوين » چاودێري مافي مرۆڤ: په‌که‌که منداڵان ده‌رفێنێت و ره‌وانه‌ي شه‌ڕيان ده‌كات\nچاودێري مافي مرۆڤ له راپۆرتێکدا جه ختي کردووته وه له سه ر ئه وه ي که گرووپي جياخوازي په که که /يه په گه منداڵان ده رفێنێت و دواتر له گۆڕه پاني شه ڕدا به کاريان دێنێت.\nکوردھه‌واڵ له زاري ئانادۆليه وه: چاودێري مافي مرۆڤ جارێکي ديکه پيشاني دا که يه په گه /په که که منداڵان ده رفێنێت و ده يانبات بۆ شه ڕ. له م راپۆرته دا باسي منداڵه سه ربازه کان له لايه ن په که که وه له ئۆپراسيۆني چڵي زه يتوون له عه فرينيش ئاماژه کراوه .\nپێشتر تورکيا کاتي ئۆپراسيۆني چڵي زه يتوون له عه فرين تاوانه کاني ئه م گرووپه جياخوازه ي په که که له به کارھێناني منداڵان وه ک ئامراز به به ڵگه سه لماندبوو.\nله سه ربنه ماي راپۆرته که ي چاودێري مافي مرۆڤ، په که که له ناوخۆ و ده ره وي تورکيا زۆر سنووردار کراوه و بۆيه کێشه ي راکێشاني ئه ندامي نوێي بۆ لاي خۆي ھه يه. بۆيه به زۆر منداڵاني له ماڵباته کانيان جيا ده کاته وه وه ره وانه ي شه ڕيان ده کات.\nئه نداماني ئه م گرووپه نه ته نيا به جێگاي پێنووس چه ک ده ده نه ده ستي منداڵانه وه و له سه ربنه ماي شه ڕ و توندووتيژي په روه رده يان ده که ن به ڵکوو ھێرشيش ده که نه سه ريان. بێ به زه يانه ئه م گرووپه له گه ڵ ماڵبات و دايکانيان له ئاستێکدايه که له م دوايانه دايکێک و منداڵه 11 مانگانه که ي له پارێزگاي ھه کاري کوشت.\nله راپۆرته که ي مافي مرۆڤدا ھاتووه:\nئه م گرووپه ده بێت ده ستبه جێ په روه رده ي سه ربازي منداڵان و به چه ک کردنيان رابگرێت. به چه ک کردني که ساني خوار 18 ساڵ به گوێره ي ياسا نێوده وڵه تيه کان قه ده خه يه و به تاواني شه ڕ ده ژمێردرێت.\nبرچسب ها : pkk , په‌كه‌كه , چاودێري مافي مرۆڤ , چاودێري_مافي_مرۆڤ , چه‌ك , چه‌كدار , منداڵ , يه‌په‌گه


بچووککردنەوەی سنگ لە خانماندا\nنەشتەرگەری بچووککردنەوەی سنگ بریتییە لە لابردنی زیادەی چەوری، شانەکانی سنگ، پێستی زیادەی سنگ لە خانماندا.\nسنگ لە خانماندا لە تەمەنی ۷ بۆ ۱۳ ساڵییەوە دەست بە دەرکەوتن و گەشە ئەکات، گەشەکردنی سنگ تا تەمەنی ۱۹ بۆ ۲۲ ساڵی بەردەوام ئەبێت، بەڵام هەرگیز لە گەشە و گۆڕانکاری ناوەستێت، ئەمەش بەندە بە زیاد و کەم بوونی کێش، دووگیان بوون، هۆکاری بۆماوەیی.\nگەشەکردنی سنگ لە کەسێکەوە بۆ کەسێکی تر ئەگۆڕڕێت، ئەمەش پەیوەستە بە کەموکورتی لە ڕێژەی دەردانی کۆمەڵێک هۆرمۆنی تایبەت بە گەشەی سنگ. ئەم هۆرمۆنانە لە کاتی دووگیان بوون و شیرداندا گۆڕانکای بەسەردا دێت، هەربۆیە لەو ماوەیەشدا سنگ قەبارەی گەورەترە لە باری ئاسایی خۆی.\nلە هەندێک لە خانماندا، گەشەکردنی سنگ زیاد لە پێویست ڕوو ئەدات، زیاتر هۆکارەکانی بریتین لە هۆکاری بۆماوەیی، قەڵەوی، دووگیان بوون، مناڵبوون و شیردانی سروشتی، ناڕێکی هۆرمۆنیی، هەڵکشانی تەمەن.\nگەورەبوونی سنگ جگە لە تێکدانی شێوە و قەبارەی سنگ، چەند کێشەیەکی تر بۆ خانمەکە دروست ئەکات، وەک:\n1. ئازاری بەردەوامی شان و مل، یان ئازاری سنگ خۆی،\n2. زیادبوونی پەستانی سەر دەمارەکانی قۆڵ و سڕبوونی دەماری زەند،\n3. ئارەقکردنەوە و سووتانەوەی پێستی ژێر سنگ دروستبوونی هەستیاری (ئیکزیما)،\n4. بارگرانی لە کاتی هەڵسووکەوت و کاری ڕۆژانە،\n5. گرفتی هەڵبژاردنی جل و بەرگ،\n6. گرفتی کۆمەڵایەتی لە شوێنی خۆگۆڕین یاخود مەلە کردن،\n77. چەند گرفتێکی تری وەک چاڵبوونی شان.\nئەکرێت سەرەڕای گەورەیی قەبارەیان، سنگەکان نایەکسان بن، بە جۆرێک لایەک لەوی تر گەورەتر بێت لە قەبارەدا یان ناچوونیەک بن لە شێوەدا.\nنەشتەرگەری بچووککردنەوەی سنگ لە هەریەکە لەو خانمانەی کە هاوسەرگیرییان کردووە یان نەکردووە ئەکرێت. ئەم نەشتەرگەرییە بە هەریەک لە سڕکردنی خۆجێیی یان بێهۆشکردنی گشتی ئەکرێت و پێویست بە نەخۆشخانە ئەکات، بەڵام هەمان ڕۆژ خانمەکە ئەتوانێت بگەڕێتەوە ماڵەوە.\nدیارە چەند ڕێگایەک هەن بۆ ئەنجامدانی ئەم جۆرە نەشتەرگەرییە و هەڵبژاردنی هەریەکەیان پەیوەندی هەیە بە پێکهاتە و قەبارەی سنگەکەوە.\nنەشتەرگەری بچووککردنەوەی سنگ سەرەڕای کاریگەری لەسەر بچووکردنەوەی سنگەکە، لە هەمان کاتدا شۆڕی سنگەکەش بەرز ئەکاتەوە کە لە دەرەنجامی قورسی سنگەکەوە دروستبووە. هەروەها ئازاری شان و مل و بارگرانی و سووتانەوە ڕاستەوخۆ نامێنێت. سەرەڕای هەموو ئەمانەش؛ لابردنی شانەی زیادی سنگ ئەگەری تووش بوون بە شێرپەنجەی سنگ کەمتر ئەکاتەوە، لەبەرئەوەی بەشێک لەو شانانە لا ئەبرێن کە ڕەنگە لە هەر ساتێکدا گۆڕانکاری نەخوازراویان بەسەردا بێت.\nلە ئێستادا ڕێژەیەکی زۆری خانمان ئەم کێشەیەیان هەیە و بچووکردنەوەی قەبارەی زیاد لە ئاسایی سنگ داواکارییەکی زۆری لەسەرە، چ بۆ مەبەستی جوانکاری بێت یاخود چارەسەری ئەو کێشانەی پێشتر باسکراون.


دەسەڵاتی سیاسی هەرێم چەندین ٢٧ ملیار دۆلاری قەرزدارە!… – hkkurdistan\nHome 6 ئەرشیفی بابەتەکان 6 دەسەڵاتی سیاسی هەرێم چەندین ٢٧ ملیار دۆلاری قەرزدارە!…\n٢٢ ئایار، سەرۆکی حکومەتی هەرێمی کوردستان وتارکی پیشکەش کرد. ناوەڕۆکی وتارەکەی سەرۆکی هەرێم دان نان بوو، بە شکست و مایەپوچوون بوونی دەسەڵات و حکومەت لە دەسەڵاتدراێتی و حکومرانی هەرێم. پرسی قەرزداربوونی ٢٧ ملیار دۆلار، نەبوونی هیچ یەدەگێکی بۆ کاتی نەخوازرا، پێداگرتنەوە لەسەر چاکسازی…سێ خاڵ و پۆینتی سەرەکی ناو وتارەکەی سەرۆک بوون.\nبەجیا لە پرتەو بۆڵەی ئۆپۆزیسیۆنی ناو حکومەت و بەشدار لە دەسەڵاتی هەرێمدا، بەوەی کە حکومەت قەرزدار نیییە، حکومەتی هەرێمی کوردستان، بەکردەوە زۆر لە بڕی ٢٧ ملیار دۆلار قەرزدارترە. ئەگەر حکومەت ٢٧ ملیار دۆلار قەرزدارە!!، کە دیار نییە قەرزەکان هێ کوێن و لەکوێ کراون و بۆچی سەرفکراون و کێ کردوونی و چ لایەنیکیش بەرپرسیارە، بەڵام دۆخی سیاسی کورستان، ژیان و گوزەرانی هاوڵاتیان، خزمەتگوازییە تەندروستی و تەرفیهی و کۆمەڵایەتیەکان، دارمانی سلکی پەروەردە، ڕێگاو بان و سەرجەم بوارەکانی تری ژیان، گەواهی دەرەی ئەو راستیەن، کە حکومەتی هەرێمی کوردستان و دەسەڵاتی سیاسی هەرێم چەند بەرابەری ئەو ٢٧ ملیار دۆلارە، قەرزدارن، بەڵام نەک قەرزداری بانکی نێو دەوڵەتی و سەرمایەداران و کۆمپانیاکانی دەست ئەفراندراوی خۆیان، بەڵکو قەرزداری جەماوەری کرێکار و کارمەند و موچەخۆرانی کوردستان و ئۆردی بێكارانن.\nنەبوونی هیچ پارەیەکی یەدەگی حکومی بۆ حاڵەتی لەناکاو پیشهاتی لەپڕی سروشتی و تەندروستی بەڵای جیاواز… کە هەمیشە پیشبینی کراون، یانی هەمیشە خەڵکی کوردستان و جەماوەری بێبەشی پشت بەستو بە کارو رەنجی ماندوبوونی خۆیان، لە بەردەم وەیشومەی ئەو بەڵایانەدا پارێزبەندیەکیان نییە و نیچیری ئامادەی ئەو رووداو پێشهاتانەن. نابێ چاوەروانیەکی ناچیزیش لە حکومەتی هەرێمی کوردستان بکرێت.\nپرسی دووبارە پێداگرتنەوە لەسەر چاکسازی، کە پۆینتی سێهەم و بناغەیی ناو وتارەکەی سەرۆکی حکومەت و ئامانجی وتارەکەیە، مەسەلەیەکی سەرەکییە. دەسەڵاتی سیاسی هەرێم، رادەی دزی و تاڵانی و هەرزانفرۆش کردنی سامانی سروشتی هەرێم، دزی لە بودجەی بەغداو داهاتە ناوخۆییەکان…تاد، بەوهۆیەوە لە ژیردەستی خۆیاندایە خۆیانیش ئەندازیاری بەتاڵان بردنین، دەزانن لە چ ئاستیکدایە. بۆیە هەرکابینەیەی حکومی کە پێک دێت و هەر وتارێکی کاراکتەرەکانی حکومەت، پێداگرییە لەسەر دژایەتی گەندەڵی و ناشەفافیەت و بەڵێندانە بەدەستبردن بۆچاکسازی… و هەر حزب و لایەنێکی ئۆپۆزیسیۆنیش پۆینتی ململانێی لەگەڵ دەسەڵات و حکومەتداریدا، دیسان پرسی چاکسازی و شەری گەندەڵییە. هۆکاری ئەوەش کە چ حکومەت و چ ئۆپۆزیسیۆنی بۆرژوازی پرسی چاکسازی بەدەستەوە دەگرن، نارەزایەتی جەماوەری ملیۆنی خەڵکی بێبەشی کوردستانە لەدژی تاڵانی و نابەرابەری و سەرچاوەو کەناڵە بێ هەژمارەکانی لوشدانی داهاتی گشتی.\nلەهەموو جێگایەکی دنیادا، هاوڵاتیان قەرزداری حکومەت و بانق و کۆمپانیاکانن. بۆ کڕینی خانو یان سەیارە و پێداویستیەکانی تری ژیان و ئامێرەکانی ناوماڵیان…. کە مانگانە لە موچەکانیان برێکی دەدەنەوە، کەچی بە پێچەوانەی هەموو دنیا حکومەتی هەرێمی کوردستان کیسەی خاڵی موچەخۆارن و سەرچاوەکانی بژێوی و خزمەتگوزارییە کۆمەڵایەتی و تەندروستی و تەرفیهییەکان و خودی سەرچاوەکانی داهاتی هەرێمی کردۆتە سەرچاوەی دزی و تاڵانییەکی سیستماتیک. ئەم دزی و تاڵانیەی دەسەڵاتی بۆرژازی کورد دەمێکە بۆتە تایبەتمەندییەکی دەسەڵاتی سیاسی هەرێم و بوونەتە لازم و مەلزومی یەکتری… چاکسازی بنەرەتی حکومەت و دەسەڵات دەرمێنێت… بۆیە بوونی چاوەروانی لەوەی ئەم حکومەت و دەسەڵاتە چاکسازی ریشەیی بکات وەهمە. پایەی دەسەڵاتدارێتی سیاسی هەرێم و حکومەتە کارتۆنی و دیوە بەناو یاسایەکەی حکومداری!، لەسەر دزی و تاڵانی سیستماتیک رۆنراوە.\nبە جیا لەو ٢٧ ملیار دۆلار قەرزدارییەی حکومەت، کە هاوڵاتیان دەبێ شان بخەنە ژێری، لەگەڵ ئەو هەموو نەبوونییە، لە موچە و موچەی شایستە و بنەرەتی گونجاوەوە تا دەگاتە شان خاڵی کردنەوەی حکومەت لە دابین کردنی کەمترین خزمەتگوزاریی و کۆمەڵایەتی و تەندروستی و تەرفیهی… هێندەی پەیوەندی بە دەسەڵاتی سیاسی و حزبیەوە هەیە، نیو ئەوەندە پەیوەندی بە حکومەتی هەرێمەوە نییە. حکومەت تا ئیستا کاریکاتۆرێکە بۆ رەواییدان بەدەسەڵاتی حزبۆکراتی و روپۆشکردنی دەسەڵاتی دوو زۆنی زەرد و سەوز. هاوڵاتیانی هەرکام لە زۆنی زەرد و سەوز، ژیانی ئیستاو ئایندەیان پەیوەندی بەدەسەڵاتی سیاسی زۆنەکەی خۆیانەوە هەیە. وە ئەوە دەسەڵاتی سیاسییە قەرزداری موچەو دابینکردنی خزمەتگوزاریی و ماف و داخوازییەکانی هاوڵاتیانە، نەک حکومەت و پەرلەمانێکی کارتۆنی، کە ئەوانیش بەش و لایەنێکی سەرەکی لوشدانی داهاتی هاوڵاتی کوردستان و کەناڵی کەنالیزەکردنی دزییەکانی حزب و دەسەڵاتی میلیشییایین لە کوردستاندا.\nهەردوو حزبی دەسەڵاتدار لە هەر دوو زۆنی زەرد و سەوز، هەرکامیان بەرپرسی دۆزی سیاسی و نائارامی و دزی و بێ موچەیی و نەبوونی خزمەتگوازرییەکان بێمافی و سەرکوتی هاوڵاتیانیانی خۆیانن. پارتی بەرپرسی زۆنی زەرد و یەكیتیش بەرپرسی زۆنی سەوزە… حکومەت و پەرلەمانیش خاڵی هاوبەشی هەردوو ئەم دوو دەسەڵاتە حزبیەن، بۆ پاراستی ئەو ئەزموونە شکستخواردویەی لەسەر دزی و تاڵانی و خۆشخزمەتی و تاڵانی داهاتی خەڵکی کوردستان لە بەشی بەغدا و هەرێمدا… پایەکانی داکوتاوە. ململانێێ سیاسی نیوانیشیان لەسەر رادەی قەڵەمڕەوی سیاسی و بەشی بریاری سیاسی و دزی و ئەو تاڵانییە سیستماتیکەی داهاتی سروشتی وەکو نەوت و غازو داهاتە ناوخۆیەکانی تری هەرێمە. ئاه و ناڵەی ئۆپۆزیسیۆنی بۆرژاوزییش بەتایبەتی بزوتنەوەی گۆڕان و ئیسلامیەکان، ناڕازیی بوونە لە کارو مامەڵەی ئەو دەسەڵاتە لەگەڵیان لە پرسی داهات و تاڵانیدا، کە بێگومان بە فیلتەری بەشی سیاسیدا بۆیان مەیسەر دەبێت.\nهەموو بەرەی بۆرژاوزی کورد، نیگەرانن لە نارەزایەتی جەماوەری خەڵکی کوردستان، لەگەڵ ئەوەشدا ئەو حزبانەی کە ناڕازین لە دەسەڵات و بەشی خۆیان، دریغی ناکەن لەوەی خۆیان بە نارەزایەتی خەڵکی کوردستانەوە هەڵبواسن و تورەیی خەڵکی کوردستان تا ئەوڕادەیەی دەسەڵاتی ئەوان ناکاتە نیشانە، بکەنە دەستمایەی سات و سەودای نێوان خۆیان. لە ئیستادا نەک هەر بزوتنەوەی گۆران، بەڵکو یەکێتی نیشتیمانی کە خاوەنی قەڵەمرەویی زۆنی سەوزە و لە ٢٩ ساڵی رابردوودا و تائێستا بەشیکی دەسەڵاتی سیاسی هەرێمی بەدەستەوەیە، لە بەرامبەر پیگەی پارتیدا دەیەوێت و لە ململانێی سیاسی خۆیدا لەگەڵی رۆڵی ئۆپۆزیسیۆن بگێڕێت. تا لەلایەکەوە خۆی لەتورەیی خەڵکی کوردستان بپارێزێت و لەلایەکی تریشەوە گوشار لە پارتی بکات تا لەئاستی دەسەڵاتدارێتی و بریاری سیاسییدا بەشی زۆرتری بۆ بەرەسمی بناسێت. لەبەرامبەردا پارتی دەیەوێت لە ڕێگای بزوتنەوەی گۆڕانەوە سەهۆڵبەندانی ڕێگای دەخالەتگەری خۆی لە زۆنی سەوزدا بکاتەوە و خۆی لەوە قورستر نیشان بدات کەوا بە ئاسانی لەگەڵ یەکێتی تازەی دوای کۆنگرەدا مامەڵە بکات، کە هیچ ئاراستەیەکی سیاسی رۆشنی نییە. یەکێتی نیشتیمانی کوردستان دەیەوێت لەیەک کاتدا هەم دەسەڵاتی زۆنی سەوز بەتەواوەتی پاوانی خۆی بکات و دەنگی ئۆپۆزیسیۆنی ژێر سایەی دەسەڵاتی خۆیدا بە مانۆری دیموکراسی و کرانەوەو یەکێتی تازە!! خەفەبکات و هەمیش رۆڵی ئۆپۆزیسیۆن لە بەرامبەر بە پارتی و هەولێردا بگێرێت. ئەمەش قومارێکی دۆڕاوە. پارتی ناڕازییە لەبەرامبەر بەرۆڵی خراپەکارانەی یەکێتی هاوپەیمانی و بزوتنەوەی گۆڕان. بزوتنەوەی گۆڕان خۆی لە بەرپرسیاریەتی لەدۆخە قورسەکانی ئەزمەی هەرێمدا دەدزێتەوە. ئۆباڵی دۆخی هەرێم و شکستی حکومەتە کارتۆنیەکەیان و فەلەجی پەرلەمانە هەمیشە تۆپیوەکەیان دەخاتە ئەستۆی یەکێتی و پارتی و دەیەوێت خۆی لە ڕق و توڕەیی داهاتووی جەماوەری بپارێزێت. یەکێتی و گۆران دەیانەوێت تورەیی و نەفرەتی زۆنی سەوز ئاراستەی دەسەڵاتی پارتی و زۆنی زەرد بکەن و پارتیش بە پێچەوانەوە دەیەوێت تورەیی نەفرەتی جەماوەری زۆنی زەرد ئاراستەی یەکێتی و گۆران بکات و بە هۆکاری شکستی حكومەت و دەسەڵاتی سیاسی هەرێمیان بناسێنێ.\nئەوەی کە لەو نێوەدا رۆشنە، ئەو مامەڵەیەی پارتی و یەکێتی و گۆران، بەرخوردێکی شکستخواردووە، مامەڵەیەکی مناڵانەیە، لێکدانەوەو ئاراستەیەکی بێ بناغەیە. هەمووتاکێکی هوشیاری کوردستان ئەو راستیە دەزانن کە پارتی بەرپرسی یەکەمی دەسەڵاتی زۆنی زەردە. یەکیتی و تارادەیەک گۆرانیش بەرپرسی زۆنی سەوزن، تورەیی و نەفرەتی جەماوەری زۆنی زەرد بەدژی دەسەڵاتی سیاسی پارتیدا دەتوانێ ئاکامی هەبێت. هەروەکو چۆن نەفرەت و نارەزایەتی جەماوەری زۆنی سەوزیش بەدژی دەسەڵاتی یەکیتی و گۆران دەتوانێت مانادار بێت. هەمووشیان بەیەکەوە بەرپرسی ئەم هەلومەرجە نابەرابەر، دزی و تاڵانی و سەرکوت و بێ مافییەی خەڵکی کوردستانن.\nکاتێک سەرۆکی حکومەت دەڵیت ٢٧ ملیار دۆلار قەرزدارین، ڕووی لەخەڵکی بێبەشی کوردستانە، رووی لە کەم کردنەوە و بڕینی موچەی موچەخۆران و بێبەشانی کۆمەڵگەیە، رووی لە درێژکردنەوەی رۆژەکانی مانگە، رووی لەفراوانکردنەوەی بێکارسازی زۆرترە، رووی لەهەزران فرۆشکردنی کەرتە گشتی و حکومیە بە کەرتی تایبەت، رووی لە شانخاڵی کردنەوەی زۆرتری خزمەتگوزارییەکانە…\nپیداگری سەرۆکیش لەسەر بەردەوامیدان بە چاکسازییە فریوکارییەکانیان، کە نموونەکانی پوچی خۆیان نیشانداوە، پیداگرییە لەسەر درێژەدان بەدەسەلاتیان بەهەر نرخێک بووە، وە تەحەداکردنی حزبەکانی تری ناو حکومەتە بەوەی کەخۆیان بە خاوەن و میراتگری پارێزەری حکومەت دەزانن.\nدیارە ناوەڕۆکی وتارەکەی سەرۆکی هەرێم، هێندەی نیگەرانییە لە راسانی جەماوەری بەتایبەتیش لە زۆنی زەردا و هێندە پەیوەندی بە پرسەکانی تری ناو وتارەکەی برا گەورە!!وە، نییە. دیارە سەرۆکی حکومەت نیگەرانی راسانی جەماوەری لە زۆنی سەوزیشە، چونکە کاریگەری هەرکام لەو زۆنانەو پەرینەوەی نارەزایەتی و خۆپێشاندان لە زۆنێکەوە بۆ زۆنەکەی تر، راستیەکی حاشالێنەکراوە.\nلەهەموو حاڵەتێکدا، حکومەت و دەسەڵاتی سیاسی، رووبەڕووە لەگەڵ نەفرەت و نارەزایەتیەکی فراوانی کۆمەڵایەتی… ئەم نارەزایەتییە فراوان و کۆمەڵایەتییەی بەڕیوەیە، پیویستی بە ڕابەری جی متمانەی جەماوەری هەیە، پیویستی بە ئاسۆی سیاسی رۆشنەوە هەیە، پیویستی بە رەخنەی تیژو رۆشن لەسەرجەم بزوتنەوەی کوردایەتی هەیە، پیویستی بە ناسینی هاوسەنگی هێزی ئیستاو هەنگاونانی بە نەخشەوە هەیە، پیویستی بە ڕیکخراوبوون و یەکگرتووبوونە، پیویستی بە جوڵەو رۆڵی رابەری میحوەری چینی کریکارە، کە لەمەیدانی سیاسی و یەکلاییکردنەوەی دەسەڵاتی سیاسی داهاتودا ئامادەبێت.\nکۆتایی ئایاری ٢٠٢٠\nئەم بابەتە لە ژمارە ٧٦ی بۆپێشەوە لە ١ی حوزەیرانی ٢٠٢٠دا بڵاوبۆتەوە


ئسرائیل: مەھەکە ھاریکاری و پشتەڤانییا کوردێن رۆژئاڤا دکەین - وارمیدیا\nئسرائیل: مەھەکە ھاریکاری و پشتەڤانییا کوردێن رۆژئاڤا دکەین\nمێژوویا به‌لاڤكرنێ: 2019/11/07 - 12:56 م\nوەزارەتا دەرڤە یا ئسرائیلێ ئاشکەرا کر کو ئەڤە مەھەکە ئەو ژ ئالییێ مرۆڤی و دیپلۆماسی ڤە ھاریکارییا کوردێن رۆژئاڤایێ کوردستانێ دکەن.\nتزیپی ھۆتۆڤلی، جێگرا وەزیرێ دەرڤە یێ ئسرائیلێ، ل ھەمبەر پەرلەمانێ وەلاتێ خوە راگەھاند: پشتی ھێرشا تورکیا ل سەر کوردێن رۆژئاڤایێ کوردستانێ، داخوازییێن ھاریکاریکرنا کوردان زێدە بووینە، تایبەت د ئالییێ دیپلۆماسی و مرۆڤی دا و ئەو ب چەندین رێیێن جودا ھاریکارییا کوردان دکەن.\nھۆتۆڤلییێ ئاشکەرا ژی کر: ئەڤە مەھەکە وان ھاریکاریکرنا کوردێن رۆژئاڤایێ کوردستانێ دەست پێ کرییە و ژ بلی ھاریکارییێن مرۆڤی، ئەو د دانوستاندنێن د گەل ئەمریکا ژی دا بەرگرییێ ژ کوردان دکەن و ئەو یەک بۆ وان شانازی یە.\nجێگرا وەزیرێ دەرڤە یێ ئسرائیلێ ئاماژە ژی دا؛ وەلاتێ وێ بەرژەوەندییەکا مەزن د پشتەڤانیکرن و پاراستنا ھێزا کوردان و پێکھاتەیێن دی یێن باکۆرێ سوورییێ دا ھەیە، ژ بەر کو ئەو ھێزێن میانرەو و ئالیگرێن وەلاتێن رۆژئاڤا نە و د بنە سەنگەک ژی ل دەڤەرێ ژ بۆ کێمکرنا ھەژمۆنا ئیرانێ.\nسەرۆکێ وەزیرێن ئسرائیلێ ژی بەری نھا دژاتییا بریارا ترامپی یا ڤەکێشانا ھێزان ژ رۆژئاڤایێ کوردستانێ کربوو و دیار کربوو کو کورد ل سەر دەستێ تورکیا ڤە دھێن قرکرن.


سه‌رۆك كۆمار پێشوازی له سه‌رۆكی ئه‌نجومه‌نی دادوه‌ری ئوردن کرد\nالأربعاء 23 كانون ثاني 2019 - 19:07\nسه‌رۆك كۆمار د. به‌رهه‌م ساڵح ئه‌مڕۆ چوارشه‌ممە ٢٠١٩/١/٢٣ له كۆشكی سه‌لام پێشوازیکرد له دادوه‌ر محەمەد ئه‌لغه‌زو سه‌رۆكی ئه‌نجومه‌نی دادوه‌ری ئوردن و شاندی یاوه‌ری که بۆ به‌شداری له رۆژی دادگا سه‌ردانی عیراقیان کردووه.\nسه‌رۆك به‌رهه‌م ساڵح له میانی دیداره‌كه‌دا دووپاتی گرنگی كاری هاوبه‌شی نێوان هه‌ردوو وڵات و هاریكاری له‌بواری یاسایی و دادوه‌ریدا كرده‌وه، هاوكات جه‌ختی له پێویستی سه‌ره‌وه‌ری یاسا و دادپه‌روه‌ری كرده‌وه.\nله‌دیداره‌كه‌دا كه سه‌رۆكی ئه‌نجومه‌نی دادوه‌ری عێراق فایه‌ق زێدان ئاماده‌ی بوو، باس له كاری دامه‌زراوه یاساییه‌كان و چۆنیه‌تی به‌ره‌وپێش بردن و هه‌ماهه‌نگی نێوان هه‌ردوولا له‌و باره‌یه‌وه کرا.\nله‌لای خۆیه‌وه دادوه‌ر محه‌مه‌د ئه‌لغه‌زو، جه‌ختی له سه‌ر پشتیوانى وڵاته‌كه‌ی له‌سه‌روه‌ری عێراق و هاریكاری حكومه‌ته‌كه‌ی له‌بواره‌كانی ئاسایش و یاساییدا كرده‌وه.


خەباتمێدیا: رۆژی 21/3/2015 رێوڕەسمی جەژنی نەورۆز لە شاری ئامەد لە پاركی نەورۆزی سەر بە شارۆچكەی باغلار بە ئامادەبوونی حیز ب و لایەنە سیاسیەكانی هەر چوار پارچەی كوردستان و ژمارەیێكی بەرچاو لە پەرلەمانتاران و كەسایەتیەكانی كورد و بە بەشداری 2 میلیۆن كەس بەڕێوەچوو . لەسەربانگهێشتی فەرمی، پارتی گەلانی دیموكراتیك، كۆنگرەی كۆمەڵگای دیموكراتیك...\nپارتی هەرێمەكانی دیموكراتیكك هەیئەتێكی سازمانی خەبات ی كوردستان بە سەرپەرشتی بەرێز كاك بێهروز ئەردەلان كارگێری كومیتەی ناوەندی سازمانی خەبات و هاورێی بەرێز كاك سارۆ حسێنی ئەندامی دەستەی بەرێوەبەری رێكخراوی لاوانی خەبات ی كوردستان ئێران لە نەورۆزی ئامەد بەشدارییان كرد.\nلەو مەراسیمەدا پەیامی بەرێز عەبدوڵلا ئۆجەلان رێبەری كۆما جڤاكێن كوردستان پێشكەش كرا كە تێیدا داوای لە حیزبەكەی كرد كە لە كۆنگرەیەكدا، سیاسەت و ستراتێژی نوێ پەسەند بكات و كۆتایی بە خەباتی چەكداری دژ بە توركیا بهێنێ. ئۆجالان لە بەشێك لە پەیامەكەیدا ئاماژەی بە پێویستیی گۆڕانكاری لە یاسای بنەڕەتیی توركیاشدا كرد. گۆڕانكارییەك كە تێیدا هەموو هاووڵاتییان یەكسان بن تا بتوانن به ناسنامەی خۆیان، بە ئازادی، لە چوارچێوەی سنوورەكانی توركیادا بژین.\nجێگەی باسە هەیئەتی سازمانی خەبات ی كوردستانی ئێران پەیامی پیرۆزبایی خۆیان پێش كەش بە بەرێوەبەرانی رێورەسمەكە كرد و لە پەراوێزی رێورەسمەكەش چاویان بە ژمارەیێكی بەرچاو لە كەسایەتیە سیاسیەكانی كوردستانی تركیا كەوت و ئاڵوگۆری بیرورایان كرد.\nڕێکه‌وت: 2015-03-23 16:00:26\nبه‌شی ( بەشداری سازمانی خەبات ی كوردستانی ئێران لە رێوڕەسمی جەژنی نەورۆز لە ئامەد )


ئاشتۆن کارتەر: ناردنی هێزی شەڕکەری ئەمەریکایی بۆ عێراق نابێتە مایەی سەرکەوتن بەسەر داعش\nوەزیری بەرگری ئەمەریکا دەڵێت ناردنی هێزی شەڕکەری ئەمەریکایی بۆ عێراق نابێتە مایەی سەرکەوتنێـکی درێژدەم لە بەرامبەر داعش. دەشڵێت بۆ بەدەسـتهێنانی ئامانجە گرنگەکان دەبێت هێزە عێراقیـیەکان ئەنجامی بدەن.\nئاشتۆن کارتەر ڕۆژی چوارشەممە ئەمەی بۆ کۆمیتەی هێزە چەکدارەکانی ئەنجومەنی نوێنەرانی ئەمەریکا لە کۆنگرێس ڕاگەیاند و گوتی واشنتن بەردەوام دەبێت لە پشـتیوانیکردنی حکومەتی عێراق لە شەڕی دژی داعشدا. ئاماژەی بۆ ئەوەش کرد وڵاتەکەی بە ڕێگەی لەشکری و سیاسی و دیپـلۆماسی کار بۆ نەهێشـتنی داعش دەکات.\nپاشان عێراقیـیەکانی دڵنیا کردەوە لەوەی ئەمەریکا کاردەکات بۆ خێرا ڕەوانەکردنی چەکی پـێشکەوتوو بۆیان، بە تایبەتی چەکی دژە تانک و ئامێری دۆزینەوەی تەقەمەنی. باسی لەوەش کرد مەشق و ڕاهێنان بە هێزە خێڵەکیـیە سووننەکان لە کرۆکی سـتراتیژیـیەتەکەی ئەمەریکایە بۆ نەهێشـتنی داعش.\nهاوکات ڕەخنەی لە حکومەتی عێراق گرت لەسەر نەناردنی سەربازی تەواو بۆ بنکەکانی ڕاهێنان و گوتی لەو چوار بنکەیەی لە عێراق بۆ مەشق و ڕاهێنان کردوویانەتەوە، چاوەڕوان بوون نزیکەی 24 هەزار سەربازی عێراقی تیایاندا مەشق بکەن، بەڵام تەنها نزیکەی 7 هەزار سەربازیان بۆ ئەم مەبەستە پـێگەیشتووە.\nپاشان داوای لە حکومەتی عێراق کرد کاربکات لەگەڵ هەموو پێـکهاتەکانی وڵاتەکەی لە پـێناو نەهێشـتنی توندڕەویدا. ئاماژەی بۆ ئەوەش کرد کە نەهێشـتنی تایفەگەرایی تاکە ڕێگەیە بۆ نەهێشـتنی داعش. هەروەها داوای لە بەغدا کرد سوونەی زیاتر لە نێو هێزەکانی حەشدی شەعبیدا بەشداری پـێبکات.\nسەبارەت بە ستراتیژیـیەتی ئەمەریکا لە شەڕی دژی داعش، وەزیری بەرگری گوتی لە نۆ خاڵی سەرەکی پـێـکهاتووە و گرنگترینیان نەهێشتنی شوێنی ئارامە بۆ داعش لە ڕێگەی هێرشە ئاسـمانیـیەکانەوە. هەروەها گوتی بۆ سەرکەوتن بەسەر ئەم ڕێـکخراوە پـێویستە زانیاری هەواڵگری لەسەری کۆبکرێتەوە و ڕێگە لە کۆمەکردنی بگیرێت و نەهێڵرێت چەکدارانی بیانی پەیوەندی پـێوە بکەن.\nبەڕێز کارتەر باسی ئێرانیشی کرد و گوتی ئەو وڵاتە ڕۆڵێـکی نەرێنی لە ناوچەکەدا هەیە و کێشەیەکی گەورەیە بۆ ستراتیژیـیەتی نەهێشتنی داعش و هەروەها بۆ سیاسەتەکانی ئەمەریکاش لە ڕۆژهەڵاتی ناوەڕاستدا.


Petition نا بۆ به‌رزکردنه‌وه‌ی نرخی نورینگه‌ی پزیشکان\nGoran Sabir 0\nنا بۆ به‌رزکردنه‌وه‌ی نرخی نورینگه‌ی پزیشکان\nGoran Sabir 0 Comments\nیاداشتنامه<?xml:namespace prefix = o ns = "urn:schemas-microsoft-com:office:office" />\nبه‌ڕێز په‌رله‌مانی کوردستان\nبه‌ڕێز ئه‌نجومه‌نی وه‌زیران\nبه‌ڕێز وه‌زاره‌تی ته‌ندروستی\nبه‌ڕێز سه‌ندیکای پزیشکانی کوردستان\nوه‌زاره‌تی ته‌ندروستی حکومه‌تی هه‌رێمی کوردستان، به فه‌رمانی وه‌زاری ژماره 1972 ی رۆژی 27/4/2010 نرخی پشکنینی نه‌خۆش له لایه‌ن پزیشکی ڕاوێژکار بۆ 20,000 و پسپۆر بۆ 15,000 و پزیشکی ڕاهێنراو بۆ 10,000 زیاد کردووه.\nئێمه، ئه‌وانه‌ی له خواره‌وه ئیمزامان کردووه ئه‌م کاره مه‌حکوم ئه‌که‌ین و داوای هه‌ڵسپاردنی ئه‌م فه‌رمانه وه‌زاره‌یه ئه‌که‌ین. وه‌زاره‌تی ته‌ندروستی، که وه‌زاره‌تی هه‌موو خه‌ڵکی کوردستانه، هاتووه له بری ئه‌وه‌ی پاڵپشتی کۆمه‌ڵانی خه‌ڵک بێت، به‌م بڕیاره‌ی سوودی به تۆێژێکی دیاریکراوی کوردستان گه‌یاندووه و زه‌ره‌ری له زۆربه‌ی هه‌ره زۆری خه‌ڵک داوه.\nده‌ستنیشانکردنی نرخی پشکنینی نه‌خۆش له ڕووی یاسایه‌وه، به‌شێک نیه له ئه‌رک و کاره‌کانی وه‌زاره‌تی ته‌ندروستی، و ئه‌بێت سه‌ندیکای پزیشکان ئه‌و کاره جێبه‌جێبکات. لاوازی سه‌ندیکای پزیشکان، پاساو نیه بۆ ڕاپه‌ڕاندنی ئه‌رکه‌کانی ئه‌مه‌ی دوایی به شێوه‌یه‌کی نایاسایی له لایه‌ن وه‌زاره‌تی ته‌ندروستیه‌وه.\nئێمه له کاتێکدا ئه‌م بڕیاره مه‌حکوم و شه‌رمه‌زار ئه‌که‌ین، داوا له سه‌ندیکای پزیشکان ئه‌که‌ین که، به هه‌ماهه‌نگی له گه‌ڵ وه‌زاره‌تی ته‌ندروستی، کۆتایی به‌و باره نا مرۆڤانه‌ی نوورینگه تایبه‌ته‌کانی پزیشکانی تێدایه بێنێت. پێویسته سه‌ندیکای پزیشکان ئه‌م خاڵانه‌ی خواره‌وه جێبه‌جێبکات:\n1. دانانی 15,000 بۆ نرخی پشکنینی پزیشکی ڕاویژکار و 10,000 بۆ پزیشکی پسپۆر\n2. نه‌هێشتنی پشکنینی ده‌سته‌جه‌معی نه‌خۆش له لایه‌ن پزیشکانه‌وه.\n3. دابین کردنی ژینگه‌یه‌کی ته‌ندروست و شایسته به مرۆڤ له نورینگه‌کاندا.\n4. سزادانی ئه‌و پزیشکانه‌ی که سه‌رپێچی ئه‌و خاڵانه‌ی سه‌ره‌وه ئه‌که‌ن.


دوایین وانه - قەڵەم\nتاریخ ایجاد در سه شنبه, 17 فروردين 1395 19:44\nله‌سه‌ر بانه‌که‌شه‌وه، کۆتره‌کان ئه‌یانگماند. منیش لای خۆم بیرم ئه‌کرده‌وه: "کۆتره‌کانیش ده‌بێ ئاڵمانی بخوێنن؟' هه‌ر جارێکیش له‌سه‌ر کاغه‌زه‌که سه‌رم به‌رز ئه‌کرده‌وه، ده‌مدی مامۆستا هامیل بێجووڵه له‌سه‌ر کورسییه‌که‌ی دانیشتووه و چاو له شتێکه‌وه بۆ شتێکی تر ئه‌گوێزێته‌وه\nلەئینگلیزییەوە: محەممەدئەمین مەجیدیان\nئه‌و به‌یانییه زۆر دره‌نگ چووم بۆ فێرگه، له ترسی سه‌رکۆنه‌ی مامۆستا م ـ هامیل، به‌تایبه‌ت له‌به‌رئه‌وه‌ی وتبووی که وانه‌ی "ئاوه‌ڵناوی کرداری" participle مان لێده‌پرسێته‌وه و منیش یه‌ک وشه‌م لێنه‌ده‌زانی، ده‌روونم زۆر ئاڵۆز بوو.\nبۆ تاوێک بیرم له‌وه کرده‌وه نه‌چمه قوتابخانه و ئه‌و ڕۆژه له ده‌ره‌وه بمێنمه‌وه. ڕۆژێکی گه‌رم و ڕووناک بوو؛ له که‌ناری نزاره‌که‌ی دێ، باڵندان جریوه جریویان بوو؛ له ده‌شته‌که‌ی پشت کارخانه‌ی داربڕینه‌که‌شه‌وه سه‌ربازانی پڕووسی خه‌ریکی ڕاهێنانی سه‌ربازی بوون. ئه‌مانه هه‌موو دڵڕفێنتر بوون له وانه‌ی ڕێزمان. به‌ڵام توانای خۆڕاگرتن له منا به‌هێز بوو، بۆیه به بێوه‌ستان و به په‌له به‌ره‌و قوتابخانه ڕامکرد.\nله ڕێدا که له هۆڵی شاره‌وانی تێپه‌ڕیم، کۆمه‌ڵێ خه‌ڵکم له‌به‌ر ته‌خته‌ی ڕاگه‌یاندنه‌کاندا بینی. له‌م یه‌ک دوو ساڵه‌ی ڕابردوودا هه‌موو هه‌واڵه ناخۆشه‌کان لێره‌وه بڵاو ده‌بوونه‌وه ـــ شه‌ڕه دۆڕاوه‌کان، بانگ کردن بۆ سه‌ربازی، فه‌رمانه‌کانی سه‌رکرده‌ی له‌شکری ناوچه ـــ به بێ ئه‌وه‌ی ڕاوه‌ستم له‌مه بیرم ئه‌کرده‌وه: "ئاخۆ ، ئیتر ده‌بێ چ هه‌واڵ بێ؟''\nبه‌و په‌له‌په‌ل و ڕاکردنه که گه‌یشتمه لایان، دیتم، "واچتێری" ئاسنگه‌ر و به‌رده‌سته‌که‌ی خه‌ریکی خوێندنه‌وه‌ی ئاگاداریه‌که‌ن. واچتێر بانگی لێکردم: "براله په‌له مه‌که، کاتت زۆره بگه‌یته قوتابخانه!"\nلام وابوو گاڵته‌م پێ ئه‌کا، به هه‌ناسه‌بڕکێ خۆم گه‌یانده باخچه چکۆله‌که‌ی مامۆستا هامیل.\nبه گشتی که قوتابخانه ده‌ست پێ ئه‌کات، به هۆی کردنه‌وه و به‌ستنه‌وه‌ی مێزه نووسینه‌کان، ئه‌و وانانه‌ی قوتابیان هه‌موو پێکه‌وه ده‌ست له‌سه‌ر گوێ، به ده‌نگی به‌رز ئه‌یڵێنه‌وه بۆ ئه‌وه‌ی جوان تێیبگه‌ن، له ده‌نگی خه‌تکێشه گه‌وره‌که‌ی مامۆستا که ئه‌یکێشێ به‌سه‌ر مێزه‌که‌دا، ده‌نگه ده‌نگ و هه‌راهه‌رایه‌کی زۆر به‌رز ده‌بێته‌وه که له ده‌ره‌وه‌ی قوتابخانه به جوانی ده‌بیسترێت. لام سه‌یر بوو که ئێستا هه‌موو ئه‌مانه کپ و خامۆش بوون.\nلای خۆم وام دانابوو، له‌م بشێوی و هه‌راهه‌رایه‌دا بێ ئه‌وه‌ی که‌س بمبینێ، بچمه سه‌ر جێگه‌ی خۆم و لێی دانیشم. به‌ڵام بێگومان ئه‌وڕۆژه هه‌موو شتێک وه‌ک به‌یانیی یه‌کشه‌ممه ئارام و بێده‌نگ بوو. له په‌نجه‌ره‌که‌وه هاوپۆله‌کانی خۆمم دی، هه‌موو له‌سه‌ر جێگای خۆیانن. مامۆستاش به خه‌تکێشه ئاسنینه ترسناکه‌که‌یه‌وه له ژێر باڵیدا، له نێو پۆله‌که‌دا ده‌هات و ده‌چوو. ناچار بووم ده‌رکه‌که بکه‌مه‌وه و به به‌رچاوی هه‌موانه‌وه بچمه ژوور. جا تۆ بیهێنه به‌رچاوت چه‌ند سوور هه‌ڵگه‌ڕام و چه‌ند ترسام.\nکه‌چی هیچ ڕووی نه‌دا. مامۆستا هامیل زۆر به نه‌رمی و میهره‌بانییه‌وه وتی: "فڕانزه چکۆل زوو بچۆ سه‌ر جێگه‌ی خۆت دانیشه، ئێمه به‌بێ تۆ ده‌ستمان پێکرد." به‌سه‌ر کورسییه‌کاندا بازمدا و له‌سه‌ر جێگای خۆم دانیشتم. هه‌تا ئه‌و کاته‌ی دڵه‌خورپه و ترس و له‌رزه‌که‌م نیشته‌وه نه‌مدیبوو که مامۆستاکه‌مان چاکه‌ته سه‌وزه جوانه‌که‌ی و کراسێکی نه‌خشداری له‌به‌ردایه و کڵاوێکی ڕه‌شی گچکه‌ی ئاوریشم چنی له‌سه‌ر نابوو. ئه‌مانه‌ی قه‌ت له‌به‌ر نه‌ده‌کرد مه‌گه‌ر له ڕۆژانی پشکنین و سه‌ردان یان ڕۆژانی خه‌ڵاتکردن.\nبێجگه له‌مه هه‌موو قوتابخانه‌م سه‌یر و مۆن ئه‌هاته به‌رچاو. به‌ڵام شتێک که زۆر سه‌رم لێی سووڕمابوو ئه‌مه بوو، که بینیم له‌سه‌ر کورسییه‌کانی پشته‌وه‌ی پۆله‌که‌مان که هه‌میشه چۆڵ بوون، خه‌ڵکی دێ وه‌ک خۆمان به ئارامی دانیشتوون؛ هاوزێڕ(Hauser) ی پیره مێرد به کڵاوه سێ سووچه‌که‌یه‌وه، سه‌رۆکی پێشووی شاروانی، سه‌رۆکی پێشووی پۆستخانه و زۆر که‌سی دیکه‌ش له لایانه‌وه. هه‌موو ئه‌مانه مات و مه‌لوول ئه‌هاتنه به‌رچاو؛ هاوز‌ێڕ کتێبه کۆنه "ئه‌لف وبێ" یەکه‌ی هێنابوو، له‌سه‌ر ئه‌ژنۆکانی کردبوویه‌وه و چاویلکه‌که‌ی له‌سه‌ر په‌ڕه‌کانی دانابوو.\nله کاتێکدا ئه‌من سه‌رم له‌مه سووڕمابوو، مامۆستا هامیل چووه سه‌ر کورسییه‌که‌ی و هه‌ر به‌و ده‌نگه نه‌رم و ئازایانه‌یه‌وه که له‌گه‌ڵ من ئه‌دوا، وتی: "ڕۆڵه‌کانم، ئه‌مه دوایین وانه‌ی منه به ئێوه‌ی ئه‌ده‌م. له به‌رلینه‌وه فه‌رمان هاتوه که؛ له قوتابخانه‌کانی "ئالزاس و لورێن" (Alsace-- Lorr) ته‌نیا زمانی ئاڵمانی ده‌بێ بوترێته‌وه. مامۆستای تازه سبه‌ی ئه‌گاتێ. ئه‌مه دوا وانه‌ی فه‌رانسه‌یی ئێوه‌یه. له ئێوه‌م ئه‌وێ گوێڕایه‌ڵ بن و زۆر وریا بن. ئه‌م وشانه وه‌ک هه‌وره تریشقه له سه‌رم دران!\nئای به‌دبه‌ختینه؛ ئه‌وه ئه‌مه بوو له‌به‌ر ده‌رکی شاره‌وانی هه‌ڵیانواسیبوو! دوایین وانه‌ی فه‌رانسه‌ییه‌که‌م! له‌به‌رچی، من که به‌زه‌حمه‌ت ده‌زانم چۆن بنووسم، نابێ ئیتر فێر ببم! که‌وایه ئه‌بێ لێره ته‌واوی بکه‌م! ئاخ چه‌ند به‌داخ و په‌ژیوانم بۆ ئه‌و کاتانه‌ی له‌به‌ر خلیسکان و گه‌ڕان به دوای هێلکه چۆله‌کاندا، وانه‌کانم فێر نه‌بووم!\nکتێبه‌کانم که تا تاوێ پێش له‌مه، هه‌ڵگرتنیان بۆم هێند زه‌حمه‌ت و ماندووکه‌ر بوون؛ ئێستاکه به‌تایبه‌ت کتێبه ڕێزمانه‌که و مێژووی پیاوه پێرۆزه‌کان بوونه هاوڕێی کۆنم، که ئیتر نه‌مده‌توانی ده‌ستیان لێبه‌رده‌م. بیری مامۆستا هامیلیش که ده‌ڕوا و ئیتر قه‌ت نایبینمه‌وه، وایلێکردم که خه‌تکێشه‌که‌ی و تووڕه‌بوونه‌که‌ی له‌بیر به‌رمه‌وه.\nهه‌ژارە! ئه‌وه به شانازی دوا وانه‌که‌ی بوو، جل و به‌رگی یه‌کشه‌ممه‌ی له‌به‌ر کردبوو. ئێستا ئه‌زانم بۆچی پیاوه به‌ساڵاچووه‌کانی دێ له پشت پۆله‌که‌وه دانیشتبوون. چونکه ئه‌وانیش ناڕه‌حه‌تن که ئیتر ناتوانن زۆرتر بچن بۆ قوتابخانه. ئه‌مه شیوه‌یه‌کی ڕێزگرتنی ئه‌وان بوو له مامۆستا هامیل، بۆ چل ساڵ خزمه‌تی وه‌فادارانه و پیشاندانی ڕێز بۆ نیشتمانه‌که‌یان که ئیتر هی ئه‌وان نه‌بوو.\nله کاتێکدا بیرم له‌مانه ئه‌کرده‌وه، ناوی خۆمم هاته گوێ که بانگیان کردم. نۆره‌م بوو وانه‌که‌م له‌به‌ر بخوێنمه‌وه. بۆ ده‌بوو نه‌توانم ئه‌و ده‌ستووره ڕێزمانییه ناخۆشه‌ی 'participle' له سه‌ر تا دوا به بێهه‌ڵه به‌ده‌نگی به‌رز بخوێنمه‌وه؟ به‌ڵام هه‌ر له یه‌که‌م وشه‌دا، تێکه‌ڵ و پێکه‌ڵم کرد. له‌وێ چه‌ق ڕاوه‌ستام. ده‌ستم به مێزه‌که‌وه بوو، دڵم لێی ئه‌دا، نه‌مده‌وێرا سه‌ر هه‌ڵێنم. بیستم مامۆستا هامیل وتی:\n"لۆمه‌ت ناکه‌م فرانزه چکۆل؛ ئه‌ندازه‌یه‌کی زۆر هه‌ستی ناخۆشت هه‌یه. بزانه ئه‌وه چییه، هه‌موو ڕۆژێک به‌خۆمان ئه‌ڵێین: کوڕه کاتێکی زۆرم هه‌یه، سبه‌ی فێری ئه‌بم! ئێسته تۆ ده‌بینی گه‌یشتووینه کوێ. ئۆف چ کێشه‌یه‌کی گه‌وره‌یه بۆ "ئالزاس" فێربوون دوائه‌خا بۆ سبه‌ی. ئێستا ئه‌و پیاوانه هۆ له‌وێ هه‌قیانه به‌تۆ بڵێن: تۆ خۆت به‌فه‌رانسه‌یی ئه‌زانی به‌ڵام هێشتا ناتوانی به زمانی خۆت قسه بکه‌ی و بنووسی؟ به‌ڵام تۆ خراپترین نیت فرانزه چکۆل، ئێمه هه‌موو ده‌بێ ئه‌ندازه‌یه‌کی زۆر خۆمان سه‌رزه‌نشت بکه‌ین."\nدایک و باوکت زۆر ده‌ربه‌ستی فێربوونی تۆ نه‌بوون. ئه‌وان ئه‌مه‌یان لا چاکتر بوو تۆ بنێرن بۆ مه‌زرا یان کارگه، بۆ ئه‌وه‌ی نه‌ختێک پووڵ زیاتر په‌یدا بکه‌ی. منیش بۆ سه‌رزه‌نشت ده‌بم، مه‌گه‌ر نه‌مده‌ناردی بۆ ئاودانی گوڵه‌کانم، له‌جیاتی ئه‌وه‌ی ده‌رسه‌که‌ت فێرکه‌م؟ کاتێکیش ده‌چووم بۆ ڕاوه‌ماسی مه‌ره‌خه‌سیم به‌تۆ نه‌ده‌دا؟''\nهه‌ر ئاوا مامۆستا هامیل له شتێکه‌وه بۆ شتێکی تر له‌سه‌ر زمانی فه‌رانسه‌یی قسه‌ی کرد. ئه‌و گوتی که: فه‌رانسه‌یی جوانترین، خاوێنترین و لۆژیکترین زمانی دنیایه؛ ئێمه ده‌بێ ئه‌م زمانه له نێوخۆمانا ڕاگرین و قه‌ت له‌بیرمان نه‌چێته‌وه. چونکه گه‌لێک که ده‌بێته ژێرده‌سته و کۆیله، تا ئه‌وکاته‌ی زمانه‌که‌ی خۆی ڕاگرتووه وه‌ک ئه‌وه وایه کلیلی زیندانه‌که‌ی به‌لاوه بێت. پاشان ئه‌و کتێبه ڕێزمانه‌که‌ی کرده‌وه و ده‌رسه‌که‌ی بۆ خوێندینه‌وه. ئه‌من سه‌رم سووڕمابوو که ده‌مبینی چه‌ند جوان له ده‌رسه‌که تێده‌گه‌یشتم . مامۆستا هه‌رچی ده‌گوت زۆر زۆر ئاسان ده‌هاته به‌رچاوم! بیرئه‌که‌مه‌وه، قه‌ت ئاوا به وردی گوێم نه‌دابووه وانه‌کانم. مامۆستاش قه‌ت ئاوا به هێواشی و له‌سه‌رەخۆ وانه‌کانی بۆ شی نه‌ده‌کردبووینه‌وه. وادیاربوو مامۆستا هامیل ده‌یهه‌ویست پێش له‌وه‌ی بڕوا هه‌رچی که ده‌یزانی فێرمان بکات و به‌جارێ هه‌مووی بخاته مێشکمانه‌وه.\nدوای ڕێزمان نۆره‌ی نووسین هات. ئه‌و ڕۆژه مامۆستا کۆپی تازه‌ی بۆ هینابووین، به ده‌سخه‌تێکی زۆر جوان نووسرابوو: فه‌رانسه، ئالزاس. فه‌رانسه، ئالزاس. ئه‌و وشانه وه‌ک ئاڵایه‌کی بچووک ده‌چوون له هه‌موو شوێنێکی پۆله‌که به‌سه‌ر مێزه‌کانه‌وه ده‌شه‌کانه‌وه. ده‌بوو دیتبات چۆن هه‌موو ده‌ستیان کرد به کار و چه‌ند پۆله‌که ئارام و بێده‌نگ بوو! ته‌نیا ده‌نگێ کە دەبیسرا جیڕه‌ی پێنووسه‌کان بوو که له‌سه‌ر کاغه‌زه‌کان ده‌هات. له‌و کاته‌دا چه‌ند دانه‌یه‌ک قالۆنچه فڕینه نێو پۆله‌که، به‌ڵام که‌س، که‌مترین سه‌رنجیان نه‌دانێ.\nله‌سه‌ر بانه‌که‌شه‌وه، کۆتره‌کان ئه‌یانگماند. منیش لای خۆم بیرم ئه‌کرده‌وه: "کۆتره‌کانیش ده‌بێ ئاڵمانی بخوێنن؟' هه‌ر جارێکیش له‌سه‌ر کاغه‌زه‌که سه‌رم به‌رز ئه‌کرده‌وه، ده‌مدی مامۆستا هامیل بێجووڵه له‌سه‌ر کورسییه‌که‌ی دانیشتووه و چاو له شتێکه‌وه بۆ شتێکی تر ئه‌گوێزێته‌وه، وه‌ک ئه‌وه‌ی بیهه‌وێ شته‌کانی ئه‌و پۆله چۆن ده‌بینێ هه‌ر ئاوا له مێشکی خۆیا ڕایانگرێ.\nتۆ بیهێنه به‌رچاو! بۆ چل ساڵ لێره ژیاوه، هه‌ر ئاله‌م شوێنه، باخچه‌که‌ی له‌ودیو په‌نجه‌ره‌که‌وه و پۆله‌که‌یشی له‌به‌رده‌م خۆیا، هه‌ر ئاوا که ده‌بینرێ. ته‌نیا مێز و کورسییه‌کان سوابوون و ڕه‌نگیان پێوه نه‌مابوو؛ دارگوێزی نێو باخچه‌که هه‌ڵکشاوتر ببوو؛ ته‌رزی ئه‌و لاولاوه‌ی خۆی چه‌قاندبووی هه‌تا میچه‌که له ده‌وری په‌نجه‌ره‌که ئاڵا بوو. ئه‌بێ چه‌ند دڵی شکابێ که ئه‌مانه به‌جێ ده‌هێڵێ، یان ده‌بینێ خوشکه‌که‌ی به‌ملاولادا ده‌ڕوا و جانتاکانی ئه‌پێچێته‌وه! چونکه ده‌بێ سبه‌ی ئێره به‌جێ بهێڵن.\nبه‌ڵام مامۆستا ئازایه‌تی ئه‌وه‌ی هه‌یه تا کۆتایی هه‌ر وانه‌یه‌ک گوێی بۆ هه‌ڵخا. پاش نووسین، ده‌رسی مێژوومان هه‌بوو. دوایی مناڵه‌کان به گۆرانی:\nبا، بێ، بی، بۆ، بوو, یان خوێند. له‌و خواره‌وه، له پشت پۆله‌که‌وه "هاوزێڕ"ی پیر چاویلکه‌کانی له چاو کردبوو. کتێبه "ئه‌لف و بێ" یەکه‌ی به هه‌ر دوو ده‌ستان گرتبوو و له‌گه‌ڵ ئه‌وان وشه‌کانی حونجه ده‌کرد. ده‌تتوانی ببینی ئه‌ویش گریانی ئه‌هات؛ له‌هه‌ستی هه‌ڵچووی خۆی ده‌نگی ئه‌له‌رزی، چه‌ند سه‌یربوو بتبینیایه هه‌موومان ئه‌مانویست پێبکه‌نین و بگریین. ئای چه‌ند چاک له‌بیرمه، ئه‌و دوایین وانه‌یه!\nله‌ناکاو کاتژمێره‌که‌ی کلیسا زه‌نگی دوانزه‌ی لێدا. دوای دۆعای ئەنجلیۆس. (دۆعای رۆمان کاتوولیکەکان) هه‌ر له‌و کاته‌شدا شه‌یپووڕی پرووسییه‌کان که له مه‌شق و ڕاهێنان ئه‌گه‌ڕانه‌وه، له ژێر په‌نجه‌ره‌که‌مان ده‌نگی دایه‌وه. مامۆستا هامیل به ڕه‌نگێکی زه‌ردهه‌ڵگه‌ڕاوه‌وه له‌سه‌ر کورسییه‌که‌ی هه‌ستایه سه‌رپێ. قه‌تم ئه‌وه‌نده به‌به‌رزی نه‌دیبوو. هه‌ستا و گوتی:'' هاوڕێکانم، من ـــ من ـــ'' شتێک به‌رده‌می گرت، بۆیه نه‌یتوانی درێژه بدا.\nدوایی ئاوڕی دایه‌وه بۆ لای ته‌خته‌ڕه‌شه‌که، له‌تێ گه‌چی هه‌ڵگرت و له په‌یوه‌ندی به‌و هه‌لومه‌رجه‌وه به هه‌موو هێزی خۆی تا ئه‌و جێگه‌ی توانی به پیتی گه‌وره نووسیی: "بژی فه‌رانسه!" پاشان وه‌ستا و سه‌ری نا به دیواره‌که‌وه و به بێ قسه‌یه‌ک به ده‌ست ئیشاره‌ی بەرەو ئێمه کرد : '' قوتابخانه ته‌واو بوو ــ ده‌توانن بڕۆنه‌وه.''


گیاڕەنگ ئەو سەرچاوەیەی کە ڕۆژانە بۆ کۆکردنەوەی زانیاری کەڵکی لێ وەردەگرم. ئازاد بانەیی – Giareng\nگیاڕەنگ ئەو سەرچاوەیەی کە ڕۆژانە بۆ کۆکردنەوەی زانیاری کەڵکی لێ وەردەگرم. ئازاد بانەیی\nلە 26 نیسان , 2013\nلە ڕۆژانەی سەرەتای ئاشنا بوونم بە ماڵپەڕی گیاڕەنگ هەموو کات بیرۆکەی ئەوەم لا درووست دەبوو کە تۆ بڵێی ڕۆژێک دا بێت منیش بتوانم ماڵپەڕێکی ئاوام هەبێ و ڕۆژانە هەواڵ و بابەت و نووسینەکانی خۆم و خەڵکانی دیکەشی تێدا بڵاو بکەمەوە؟\nپاش چەندین ساڵ لە ماڵپەڕێکی سیاسی دا دەستم بە کار کرد و ڕۆژانە هەواڵ و کارو چالاکی تێدا بڵاو دەکەمەوە. ئیستا کە خۆم کەوتوومەتە ئەو بوارەوە هەست پێ دەکەم و دەزانم کە بەراستی بەڕێوەبردن و بەڕۆژ کردنەوەی ماڵپەڕێکی گشتی وەک گیاڕەنگ چەندەی کات و وزە دەوێت.\nماڵپەڕی گیارەنگ یەکێک لەو دەگمەن ماڵپەرە کوردییانە کە بۆتە نوێنگەی زۆر بیر و بۆچوونی جیاواز و تەنانەت خەڵکی بۆ ناساندنی کێشە و گرفتە سەخسییەکانی خۆشیان هانای بۆ دێنن. نازانم ئەوە لە سیاسەتی کاری ماڵپەڕەکەوە سەرچاوە دەگرێ یان لە دڵفراوانی و گەورەیی بەڕێوەبەرەکەیەوە کە بە درێژایی تەمەنی، هەم خۆی و هەم بنەماڵە و کەس و کاری لە خزمەت کردن بە خەڵک و بزووتنەوەی ڕزگاریخوازانی گەلەکەمان بێ سڵەمینەوە لە کەندوکۆسپەکان بەردەوام بوون.\nگیاڕەنگ زۆر جاران تووشی قەیرانی دارایی و تەنانەت ڕووبەڕووی هەڵوێستی سیاسی و تەنگوو چەڵەمەی جیهانی بەربەرینی ڕایەڵە ئینتێرنێت بۆتەوە، بەڵام تاکوو ئێستاشێ لەگەڵ دا بێت هەر لە سەر سیاسەتی ڕاستەقینە و پاک و بێگەردی خۆی بەردەوام بووە و هیچکات ڕێگەی نەداوە کە گۆڕانکاری لە کەش و هەوای سیاسی دا کاربکاتە سەر سیاسەتی بەجێی.\nئێستا ئیتر گیاڕەنگ بۆتە بەشێک لە ژیانی ڕۆژانەی خەڵک و کەم کەس هەیە کە لەگەڵ یەکەم ساتەکانی ئاشنا بوون لەگەڵی دا بتوانێ کۆتایی بە دۆستایەتی و خۆشەویستی ئەو ماڵپەڕە ڕەنگینە بێنێت. من جگە لە پیرۆزبایی گەرمم بە بۆنەی هەڵکردنی مۆمی دەساڵەی تەمەنییەوە، لە قووڵایی دڵمەوە ئاواتی سەرکەوتن و بەردەوامی بۆ دەخوازم و هیوادارم کە لە داهاتوویەکی نە زۆر دوور دا ببێتە ناوەندێکی گەورە بۆ وەشان و بڵاو کردنەوەی ئەدەبیاتی شۆڕش و خۆڕاگری و سڕینەوەی ئاسەواری زمانی بێگانە لە ناو زمانی کوردی دا و ببێتە لەمەپرێکی قاییم لە بەردەم هێرشی کولتووری بێگانە.\nسڵاو لە گیاڕەنگ و بەڕێوەبەرانی\nلەگەڵ ڕێزی بێ کۆتاییم\nمستەفا مامە قالە ” ئازاد بانەیی”


ڕێژەی هەژاری لەعێراق بەرزدەبێتەوە – Politic Press\nڕێژەی هەژاری لەعێراق بەرزدەبێتەوە\nوەزارەتی پلاندانانی عێراق ڕایگەیاند، ڕێژەی هەژاری لەوڵات بۆ %27ی دانیشتووان بەرزبووەتەوە.\nعەبدولزەهرە هنداوی، وتەبێژی وەزارەتی پلاندانان ڕایگەیاند، لەدوای زیادکردنی بەهای دۆلار بەرانبەر دینار، هەڵئاوسان بەڕێژەی %4.9 بۆ %5 بەرزبووەتەوە، هاوکات، ڕێژەی هەژاری بۆ %27ی دانیشتووانی عێراق زیادیکردووە.\nهنداوی ئەوەشی ئاشکراکرد، وەزارەتی پلاندانان بەلەبەرچاوگرتنی ئەو قەیرانە ئابوری و تەندروستییانەی هاوڵاتیانی عێراقی پیادا تێپەڕیوون و بووەتەهۆی زیادبوونی ڕێژەی هەژاری و بەرزبوونەوەی نرخ و هەڵکشانی ئابوری، لەدانانی پلانی چاکسازی تەواوبووە.\nوتیشی: تەمەنی پلانی چاکسازی و چاکبوونەوە دوو ساڵە و لەمساڵ هەتا ساڵی 2023 دەخایەنێت و بە سێ ڕێگا جێبەجێدەکرێت.\nهنداوی لەباسی ڕێگاکاندا ئاماژەی بەوەکرد، ڕێگای یەکەم بریتییە لەباشکردنی ئاستی ئابوری و پشتیوانیکردنی کەرتی تایبەت، دووەمیش بریتییە لەپشتیوانیکردنی خزمەتگوزارییەکانی بواری تەندروستیی و خوێندن و گەڕانەوەی ئاوارەکان، سێیەم و کۆتا ڕێگاش برتییە لەچارەسەرکردنی بۆشاییەکانی گەشەسەندن لەپارێزگاکانی عێراق.\nئەوەش لەکاتێکدایە لەمانگی ئاداری ڕابردوو وەزارەتی پلاندانانی عێراق ڕایگەیاند، ڕێژەی هەژاری لەوڵاتەکە بۆ %25ی کۆی دانیشتووان کەمیکردووە.\nTags: ڕێژەی هەژاری لەعێراق وەزارەتی پلاندانان


ب ئاکەپە بوونا پەکەکێ، ژنێن وەک زەلامان لێھاتین و بەسێ ھۆزات - دارکا مازی\nب ئاکەپە بوونا پەکەکێ، ژنێن وەک زەلامان لێھاتین و بەسێ ھۆزات\nوەک دوژمنێ خۆ لێهاتن رەوشەکا جڤاکناسی و دەروونی یە، مرۆڤ د ناڤا دەمی دا دچیت و دهێت، تشتێ کو گەلەک زێدە گلەیی و گازندان ژێ دکەت دوماهیێ دا وەکو وی تشتی لێ دهێت، د سیاسەتێ دا ژی ب ڤی رەنگی یە، میناک، پەکەکە د ھەر گۆتنەکێ دا دبێژیت: «فاشیزما ئاکەپێ و ھەڤپەیمانییا فاشیزما ئاکەپێ-مەھەپێ»، لێ هندی ده‌م دچیت پەکەکە ژی وەکو ئاکەپێ لێ دهێت و ل دوماهیێ ژ هەر لایەکێ ڤە، ئەو ب خوە دبیتە ئاکەپە، شێوازێ سیاسەتێ، شێوازێ دژمنکاری، نێچیرا جادێ و ته‌رزێ کێشە چارەسەر کرنێ ب دفن بلندی نێزیک دبیت، ئانکو ژ کیژ کونجێ بەرێ خۆ بدەینێ ئەم دێ ببینین کو د ناڤبەرا ئاکەپێ و پەکەکێ دا وەکو ئێک لێهاتن چێبوویە و وەکھەڤیەک ھەیە. ھەلویستێن ئەردۆگانی ێن تەهدیدکرن ل جیھانێ ھەمان شێواز د پەکەکێ دا ژی ھەیە. بێ رێزیکرن ب کەسێ بەرامبەری خوە، بێ دودلی دبێژن مرۆڤێ بەرامبەری خوە بێ ئەخلاق و بێ تەربیەت. لێ سەیرە کەسێ کو د بێژیت بێەخلاق، وەسا هزر دکەن کو وان چییا ئافراندینە ب ڤێ رووقایمی یێ رێڤەبەرێن پەکەکێ داخویانییان د دەن. ئەو ھەول ددەن کو بالانسێ بدەنە هەموو کەیسا، گەفان دکەن، گازی ھەستێن مرۆڤان دکەن، نرخێن جڤاکی و ژییانا مرۆڤان بێ رامان دکەن. ئەو خوە ب تنێ دیمۆکرات د بینن.\nھەر دو لایەن ژی ھەبوونا خوە یا رێخستنی پیرۆز دبینن و وەها دفکرن کو دخوازن ھەر کەس و ھەر تشت د خزمەتا ھەبوونا وان دا بیت. ئەو تنێ ل سەر ڤی تشتی نافکرن و ڤی تشتی ل سەر ھەر کەسەک دی ژی فەرز دکەن. وەکو ئەنجامەک، ھەر چەند ئەردۆگان و پەکەکە وەها بدەنە خویا کرن کو گەلەک ئێریشی ھەڤدو دکەن ژی، ئەو ھەردو ھەمان رێباز و ئامرازان بکار دئینن. ئەو رۆژ ب رۆژ پتر وەکو هەڤدو لێ دهێن.\nبەسێ ھۆزات وەک پلنگێ ژ قەفەسێ رەڤیایی\nبێ گومان، کەسێن کو ژ ڤێ لێکچوونێ بەهرا خوە وەردگرن ژی، ژنێن پەکەکێ نە. د ھەڤپەیڤینا کو بەسێ ھۆزات د ٣یی تەباخێ دا دگەل ستێرک تیڤی دا ئەنجام دابوو، وەکو زولامان گەف ل چەپ و راستا دکرن.\nوێ سەدەمێن شەری ل دژی حکوومەتا ھەرێما کوردستانێ دەستنیشان کرن و گۆت؛ ئەڤە شەرەکی رەوا و پیرۆزە. وەکو ئەم ژنێن کورد دناسین دەما کو شەر دقەومیت، ژنێن کورد ژ بۆ بەرەڤانییێ دەستمالا خوە داڤێژن ناڤبەرا ھەر دو ئالیان دا کو شەر بهێتە راوەستاندن. لێ بەلێ بەسێ ھۆزات وەکو پلنگێ کو ژ قەفەسێ رەڤییا بیت ئێرشێ دکەتە سەر دەوروبەرا. بەسێ ھۆزات ب شێوازێ ئاخفتنا خوەیا گەفخوەر و بێشەرمییا خوە ڤە وەکو ئەردۆگان بوو. بەسێ ھۆزاتا گەنی هەر وەکو چیایێن بچووک ئافراندبن، ئەز د جیھانێ دا ژ ھەموو کەسی ھێژاترم بلا ھەر کەسەک پێش من ڤە رابیت ژ زلامەکێ زلامتر و ب زمانەکی دەستھلاتداری گەفێن شەرکرنێ ل رێڤەبەرییا باشورێ کوردستانێ کرن.\nبەسێ ھۆزات وەلاتپارێز نینە\nبەسێ ھۆزات گۆت کو گەر پەکەکە-پەدەکە شەری بکەن، ئەڤ شەرە نابیتە شەرێ “براکوژی”، ئانکو نە شەرێ د ناڤبەرا خویشک و برایانە. دیارە، بەسێ ھۆزات ب خوە ناسنامەیا کوردایەتیێ بچووک دبینە و کوردا وەکو کێمە نەتەوە بناڤ دکەت، ب مەژییە کی کەمالیست کوردا دبینیت. لەوما ژی ھەلویستەکێ وەلاتپارێزیێ ئەم ژ بەسێ ھۆزات ھێڤی ناکەین. بەسێ ھۆزات شەربەتا کەمالیزمێ ڤەخوارییە و دخوازیت کوردان بچووک بکەت. بەسێ ھۆزات نە وەلاتپارێزە، ئەو مریدا پەکەکێ و ئاپۆیە. ل گۆری بەسێ ھۆزات پەکەکە ژ کوردستانێ مەزنترە و عەبدولا ئۆجەلان ژ نەتەوەیا کورد مەسترە. دڤێت ھەر کەسەک پابەندی ڤان ھەر دو ھێزان بیت. بەسێ ھۆزات خوە ب ئەنداما پەکەکێ دبینیت، خوە مریدا ئاپۆ دبینیت، خوە ژن دبینیت، خوە عه‌له‌وی دبینیت، خوە دێرسمێ دبینیت، لێ بەلێ ب چ رەنگا خوە کورد نابینیت.\nدهێتە دیتن کو بەسێ ھۆزات ژ سیاسەتا رۆژانە بێ ئاگەهە. ل گۆری بەسێ ھۆزات، ھەمی دەولەت و ھێزێن ل جیھانێ بونە ئێک و دخازن پەکەکێ ژناڤ ببەن. لێ بەلێ، هەر ئەو بەسێ ھۆزات د ھەڤپەیڤینەکێ دا کو وێ ل 17 شباتا 2014ێ ب كه‌نالێ جه‌زیره دابوو گۆتبوو: “یێن کو دبێژنە مە جوداخواز خەلەتن. ئەم نە خۆدانێن ستراتیژیک یێن کوردستانا سەربخوەینە. مە د سالا 2000 ێ دا دەولەت – نەتەوە ژ بەرنامەیا خوە دەرخستیە. گەر ئەڤ کێشەیە تنێ ل ھێڤییا ترکییێ مابا، نها مە زوو چارەسەر کربا. ئەمریکا و ئەورۆپا ناخازن کێشەیا کوردا بهێتە چارەسەر کرن. ژ بەر کو سیاسەتێن ھەرێمی ل سەر ترکیایێ دمەشینن. ژ بەر ڤێ چەندێ ئەو ب بەردەوامی پارانۆیا “سیناریۆیا” جوداخوازییێ چێدکەن. “\nپێویستە بەسێ ھۆزات ب ڤی مەژییێ خوەیێ ژەنگی ڤە ب ناڤێ کوردا سییاسەتێ نەکەت. و ھەمان دەم بەسێ ھۆزات دبێژیتە رایەدارێن پەدەکێ : “یا کو ھوون دکەن تاوانەک نەتەوەیی یە، ھوون دێ د دیرۆکێ دا هێنە دادگەھکرن”. لێ بەلێ، ئەگەر دادگەهەک ھەبیت، دێ بەسێ ھۆزات هێتە دادگەهکرن. بەسێ ھۆزات کۆردیناتۆرا شەرێ خەندەکان بوو. زەرەرەک گەلەک مەزن گەھاند گەلێ کورد و بوو سەدەما وێرانکرنا باژێرێن کوردان.\nپێدڤییە کو بەسێ ھۆزات ژ گەلێ جزیرێ و خیزانێن گەنجێن ھاتینە شەوتاندن لێبۆرینێ بخوازیت\nبەسێ ھۆزات بەرپرسیارا وان کەسانە کو ب فەرمانا وان د ژێرزەمینێن جزیرێ دا هاتینە شەوتاندن. ئەو ژی هندی دەولەتا ترک بەرپسە ژ ڤێ کۆمکوژیێ. وان گەنجان دەرفەت ھەبوو کو ژ وان ژێرزەمینان دەرکەڤن. دبیت کو ئەو نھا ساخ بن. دەولەتا ترک ئامبولانس فرێکربون وێ دەرێ. ئەو دشییان دەرکەڤنە دەرڤە، دبیت کو ئەو د زندانێ دا مابان، لێ ئەوێ دا ساخ مینن. گاڤا کو ئەڤ ئیحتیمالە ژ بەسێ ھۆزات را دهێتە گۆتن، بەسێ ھۆزات وھا دبێژیت: “ئەم ل سلۆپی پاشڤە ڤەکێشیاین، و ئەگەر ئەم ل جزیرێ ژی پاشڤە ڤەکێشین، دێ ناڤوودەنگێن مە تێک چن. بەرخوەدان کرن رێکا ژ هەموویان باشترە.” دزانن کو شەرێ ل باژێری دێ ھەلوەشینەک گەلەک مەزن چێکەت. ئەو گەلەک ب زەلالی دزانن کو ئەو د شەرەکی ب ڤی رەنگی دا سەرناکەڤن، گەلۆ بۆچی یاری ب ژیانا ھندە مرۆڤان کر؟! دووڤ دا وێ مرنا مرۆڤێن کو ب بریندارییا خوە نەشییابوون خوە خلاس بکەن ئەرێ کر. پشتی کو ئەڤە ھەموو قەومین، بەسێ ھۆزاتێ د ھەڤپەیڤینەکێ دا د بھارا ٢٠١٥ێ دا گۆت: ئاکەپێ وندا کر، بەرخوەدانا جزیر و سوورێ بسەر کەت. دەما کو جەنازە ھێژ ل ئەردی بوون و ل جزیرێ بێھنا کەلەخێن مرۆڤان دھات، بەسێ ھۆزات باس ل بەرخوەدانێ دکر. ھەمان ئەو بەسێ ھۆزات نووکە رابوویە دبێژیتە پەدەکێ: ھوون بێ ویژدان و بێ ئەخلاقن.\nبەسێ ھۆزات، ژ بۆ “پیلانێن ئازادکرنا سەرۆکێ خوە، تەڤگەرا شۆرەشگەری یا بێ داوی” زارۆکێن ڤی گەلی ب بێشەرمیێ فرێدکەتە بەردەم مرنێ لەوما ژی ئەم دبێژین بەسێ ھۆزات نە خۆدان ویژدانا ژنێ یە. ئەو نەشێت دگەل کەسێ باس ل ئەخلاقی بکەت، ویژدان یان ژی سیاسەتێ بکەت. بلا ئەو دەستپێکێ ژ بەر کریارێن خوەیێن شەرێ خەندەکا داخوازا لێبۆرینێ ژ وان خێزانێن زارۆکێن وان هاتیە شەهیدکرن و ل جزیرێ گەنجێن وان ھاتیە شەوتاندین بکەت.\nپێدڤییە کو بەسێ ھۆزات و سەرۆکێن دی یێن پەکەکێ دەست ژ ڤێ ھەلویستا خوە یا بێشەرم بەردەن. شوونا کو ئەو ھەر کەسەکی وەکو شریکێن ئاکەپێ و ترکییێ ببینن، د دەسپێکێ دا پێویستە رێیا خوە ژ رێیا دەولەتا ترک جوودا بکەن، و دەست ژ سەلیقا ئەردۆگانی د ئاخفتنێ دا بەردەن.


مەرج و ئەحکامەکان | Ipsos iSay\nبۆ بەشداریکردن لە پانێڵی Ipsos iSay ("مەرج و ئەحکامەکان")\nبۆئەوەی ببیتە ئەندام لە پانێڵی Ipsos iSay ("لیژنە"، "پانێڵ")، پانێڵی بەکاربەرانی تایبەت بە کۆمپانیای ئیپسۆس لە سەرتاسەری جیهاندا، لە لایەن کۆمپانیای ئیپسۆس ( ناوچەی ئازاد- ذ. م. م. FZ-LLC)ەوە بەڕێوە دەبرێت، ("ئپسۆس"، "ئیپسۆس"، "ئێمە")، تۆ پێویستە دانیشتووی عێراق بیت و تەمەنت گەیشتبێتە 15 ساڵ یان زیاتر و رەزامەند بیت لەسەر ئەم مەرج و ئەحکامانە ("بەشداربوو (پانێڵیست)"، "ئەندام"، "تۆ"). ئێمە ئەمڕۆ شانسی بەشداریکردن لە تاقیکردنەوە و هەڵسەنگاندنی خزمەتگوزاری و بەرهەمەکانی سبەینێ و ڕا دەربڕینەکان لەبارەی بابەتی جۆراوجۆرەوە دەخەینە بەردەست پانێڵیستەکانمان، دەنگت نوێنەرایەتی دەنگی هەزاران کەس دەکات!\nئیپسۆس (ناوچەی ئازاد- ذ. م. م. FZ-LLC) کۆمپانیایەکە لە میرنشینە یەکگرتووەکانی عەرەب ("ئیمارات") تۆمارکراوە بە ژمارەی 18624 و بارەگاکەیشی دەکەوێتە ناو شاری میدیایی دوبەی، دوبەی، میرنشینە یەکگرتووەکانی عەرەب.\n2.\tپەیوەندیکردن (Joining) بە پانێڵەکانەوە (پایوەندیکردن بە Ipsos iSay ەوە)\n3.\tبەکارهێنانی زانیارییە شەخسییەکانت\n4.\tسیاسەتی ئیمەیڵەکان\n5.\tتۆمارکردنی زانیارییەکانی باکگراوند\n6.\tپانێڵەکە چۆن کاردەکات؟\n7.\tرێساکانی بەکارهێنان و بەشداریکردنێکی قبوڵکراو\n8.\tتایبەتمەندێتی منداڵ\n9.\tپاداشت کردنت لەسەر بەشداریکردن لە (وەڵامدانەوەی) راپرسییە ئۆنلاینەکان\n10.\tکوکیز، پەنجەمۆری ژمارەیی (البصمة الرقمية)، داتاکانی ئامێر و زانیارییەکانی تر لەسەر ئامێرەکەت\n11.\tدرکاندنی نهێنییەکان (إشعار بالسرّية)\n12.\tمافی خاوەندارێتی هزری (حقوق الملكية الفكرية)\n13.\tقەربووکردن و بەخشین لە بەرپرسیارێتی\n14.\tمەرجەکانی بەشداریکردن\n15.\tکۆتایی پێهێنان/ نا چالاککردنی ئەندامێتی لە Ipsos iSay\n16.\tداوەرییکردن (السلطة القضائية)\n17.\tپەیوەندیمان پێوە بکە (Contact Us)\nهەر کەسێک، ئەگەر ئەو مەرجانەی تێدابوو کە لەسەرەوە باسکرا مافی ئەوەی هەیە داواکاریی ئەندامێتی پانێڵەکان پێشکەش بکات (مافی ئەوەی هەیە پەیوەندی بە Ipsos iSay ەوە بکات). لە هەمانکاتدا ئێمەش مافی ئەوەمان دەمێنێت داواکاری ئەندامێتییەکەی رەفز بکەین، بە بێ ئەوەی پاپەندبین بە روونکردنەوەی هۆکاری ئەو رەفزکردنە.\nخۆ تۆمارکردن بۆ کارمەندانی گروپی کۆمپانیاکانی ئیپسۆس و ئەندامانی راستەوخۆی خێزانەکانیان کراوە نیە.\nئەو زانیارییانەی لەبارەی تۆوە کۆدەکرێتەوە بەوپەڕی نهێنی و بەگوێرەی قانوون و رێسا بەرکارەکان مامەڵەی لەگەڵدا دەکرێت لە نێویشیاندا ئەو قانوون و رێسایانەی پەیوەستن بە نهێنی پارێزیی و پاراستنی داتا شەخسییەکان هەروەها سیاسەتی کوکیز و سیاسەتی تایبەتمەندێتی تایبەت بە خۆمان. ئەم سیاسەتانە بەشێکی دانەبڕاون لە مەرج و https://www.ipsosisay.com/ku-iq/privacy-policy ئەحکامەکان و دەتوانرێت لەم بەستەرەوە زیاتر شارەزایان ببیت: https://www.ipsosisay.com/ku-iq/cookies-policy\nلە بەستێن (سیاق)ی ئەم بەڵێنەدا، ئێمە بەڵێن دەدەین کە:\nبەدەر لەوەی کە پەیوەستە بە راپرسییەکانی Ipsos iSay، هەوڵ نادەین هیچ شتێکت پێ بفرۆشین یان داتا شەخسییەکانت لەگەڵ لایەنی سێهەمدا هاوبەشی (share) پێبکەین بۆ مەبەستی فرۆشتن و بازاڕگەریی.\nبە رەزامەندی راشکاوانەی خۆت نەبێت، وەڵامەکانت بۆ پرسیاری راپرسییەکان بە نهێنی دەمێنێتەوە و تەنها ئەوکاتە بەکار دەهێنرێت کە لەگەڵ وەڵامە نهێنیەکانی تردا کۆدەکرێتەوە.\nوەڵام نەدانەوەی پرسیارێکی دیاریکراو هیچ لێکەوتەیەک (تبعات)ی لەسەر ئەندامێتیت لە پانێڵەکاندا نابێت.\nلە هەر کاتێکدابێت، دەتوانیت داوابکەیت لە پانێڵەکان لاببرێیت یان ئەندامێتیت لە Ipsos iSay کۆتایی پێبهێنرێت.\nلەبەر ئەوەی تۆ خۆ بەخشانە لە Ipsos iSay خۆت تۆمارکردووە و جەغد (تأكيد)ت لە ناونیشانی ئیمەیڵەکەت کردووەتەوە، ئەوا نابێت ئەو ئیمەیڵ یان پەیوەندییانەی کە لە ئێمەوە پێت دەگات وەک ئیمەیڵ یان پەیوەندی بێزارکەر (spam) دەستنیشان (remark) بکەیت، ئەگەر واتکرد ئەوا خۆت بەرپرسیارێتی هەر زیانێک هەڵدەگریت بەرانبەر ئیپسۆس.\nبەگوێرەی سێتینگی ئاسایشی مەیڵ-بۆکسەکەت، رەنگە بانگهێشتنامەی بەشداریکردن لە راپرسییەکاندا کە لە ئێمەوە بۆت دێت بڕواتە فوڵدەری ئیمەیڵە پشتگوێخراوەکان(bulk)/ ئیمەیڵە بێزارکەرەکان (junk) یان فوڵدەرێکی هاوشێوەی ئەمانە. بۆ خۆ دوورخستنەوە لە وەها کارێک، تکایە ئەم ناونیشانە بۆ ئەدرێس بووک (address book)ەکەت سەربار (add) بکە: surveysIQKU@mena.ipsosisay.com\nبە رەچاوکردنی ئەو شیکارییە ئامارییانە (التحليلات الإحصائية)ی کە کۆمپانیای ئیپسۆس پێشکەشی هاوبەشەکانی دەکات، ئیپسۆس پێویستی بە چەند زانیارییەکی دانیشتوانیی (demographic) و شەخسی لەبارەی تۆوە هەیە، لەوانەش زانیاری تایبەت وەک داهاتەکانت.\nپێدانی ئەم زانیارییانە بە کۆمپانیای ئیپسۆس مەرجی بەشداریکردنە لە پانێڵەکەدا چونکە بەبێ ئەم زانیارییە شەخسییانە ناتوانین دەستنیشانی ئەوە بکەین کە ئایا بەشداریکردنت لە راپرسسییەکدا لەگەڵ پێوەرەکانی ئەو راپرسییەدا دێتەوە یاخود نا. هەروەها رەنگە داوای هەندێک وردەکاری بنەڕەتی لەبارەی ئەندامانی تری خێزانەکەتەوە بکەین، لەنێو ئەوانەشدا ئەو منداڵانەی کە تۆ باوک یان دایکی ئەویت یان لێپرسراوی قانوونی (الوصي) ئەویت.\nلە میانی پرۆسەی خۆ تۆمارکردن و لە میانەی بەشداریکردنت لە راپرسییەکانماندا، تۆ رەزامەندی دەردەبڕیت لەسەر ئەوەی تەنها زانیاری دروست و ورد و تەواومان پێبدەیت، هەروەها رەزامەندی دەردەبڕیت لەسەر نوێکردنەوەی زانیارییەکانی پەیوەست بە هەژمارەکەتەوە لە Ipsos iSay کە پێتداوین، بە ئامانجی دەستەبەرکردنی وردی و تازەیی ئەو زانیارییانە.\nئەندامانی پانێڵ لە رێگەی ئیمەیڵ یان کورتە نامە یان ئامرازە ئەلیکترۆنیەکانی تری پەیوەندیکردنەوە بەستەر (لینک)ی بانگهێشتنامەی بەشداریکردنیان لە راپرسییەکاندا لە لایەن کۆمپانیای ئیپسۆسەوە پێدەگات. تۆ مولزەم نیت بە وەڵامدانەوەی راپرسییەکان. هەر راپرسییەک تەنها یەک جار وەڵام دەدرێتەوە. تکایە هیچ ئیمەیڵێک کە لە Ipsos iSay ەوە پێتدەگات وەکو ئیمەیڵی بێزارکەر (spam) دەستنیشان مەکە هەروەک لە خاڵی پێشووتردا روونمانکردەوە. کۆمپانیای ئیپسۆس ناچار نیە هەموو راپرسییە نوێیەکان بۆ هەموو ئەندامانی پانێڵ بنێرێت، هەروەها ئیپسۆس دەستەبەری لای کەمی و لای زۆریی راپرسییەکان کە ساڵانە دەنێردرێت ناکات.\nئیپسۆس رێوشوێنی توندوتۆڵی ئاسایشیی گرتووەتە بەر لەپێناو پاراستنی سەلامەتی داتاکاندا. بەڵام لەبارێکدا ئەگەر ڤایرۆسێک لەو ئیمەیڵانەدا دەرکەوت کە بۆت دەنێردرێت، کۆمپانیای ئیپسۆس ناچێتە ژێرباری بەرپرسیارێتی لێکەوتەکانی ئەم حاڵەتە و ناکرێت داوای هیچ قەرەبوویەک لە کۆمپانیای ئیپسۆس بکرێت بۆ ئەو کارە.\nوەک ئەندامێکی پانێڵ، دەستت بە کۆمەڵگای ئەندامان و تایبەتمەندییەکانی کارلێکی کۆمەڵایەتی (social interaction) ڕا دەگات، هەر کاتێک ئەو تایبەتمەندییانە بەردەست بوو. لە میانی ئەندامێتیدا لە Ipsos iSay، پێویستە بزانیت کەوا هەر پەیامێک (نامەیەک)، ڕایەک، زانیارییەک، وێنە یان هەر بابەتێکی تر کە ئەندامێک بڵاوی دەکاتەوە بەرپرسیارێتییەکەی لە ئەستۆی ئەو کەسە خۆیدایە کە بڵاوی دەکاتەوە.\nتۆ رەزامەندیت لەسەر ئەوەی کە هیچ بابەتێک پۆست یان ئەپلۆد ناکەیت کەوا:\nنا قانوونی بێت. ئەمەش هەر ناوەڕۆک (محتوی) یان هەر پەیامێک (نامەیەک) دەگرێتەوە کە باسکردن یان رمێندان (ترویج) بێت بە چالاکی نا قانوونی یان هانی کەسانی تر بدات ئەنجامی بدەن.\nبەدکاریی، زمانپیسیی یان ڕق ئامێز بێت. ئەمەش وتە (زمان)، زانیاری یان وێنە دەگرێتەوە. جنێوی داپۆشراو (بۆ نموونە وەک "f__k") بە جنێوی فیعلی دادەنرێت.\nهەڕەشە، هەراسانکردن، زەم یان ناوزڕاندن بێت. جا لەنێوان ئەندامانی پانێڵدا بێت یان ئاڕاستەی یەکێک لە کارمەندانی ئیپسۆس بکرێت.\nهانی رق و توندوتیژی بدات.\nدەلالەت لە دەمارگیری- نەژادی، رەگەزی، سێکسی، یان هەرجۆرێکی تری خراپە بەرانبەر هەرکەسێک بکات.\nپەیامێکی سیاسی یان ئاینی نەشیاو لەخۆ بگرێت.\nئامانجی ریکلامکردن یان وەبازاڕخستن بێت بۆ کاڵا یان خزمەتگوزارییەک.\nڤایرۆس، فایلی لەکارکەوتوو (corrupted files)، "ئەسپی تەڕوادە" یان هەر کۆدێکی تری خراپ لەخۆ بگرێت.\nزانیاری و وردەکاری شەخسی لەبارەی خۆتەوە یان لەبارەی کەسانی ترەوە لەخۆ بگرێت.\nخاوەندارێتییەکەی بۆ کەسانی تر بگەڕێتەوە یان مافی بڵاوکردنەوەی پارێزراو بێت بۆ کەسێکی تر.\nخاوەندارێتیی یان مافی خاوەندارێتی یان مافی بڵاوکردنەوەی پارێزراو بێت بۆ کەسێک یان لایەنێکی تر.\nتکایە تێبینی ئەوە بکە کەوا ئیپسۆس لێکۆڵینەوە لە هەموو ئەو زانیارییانە دەکات کە ئەندامان بڵاوی دەکەنەوە، لەنێو ئەوانەشدا ئەو راپرسییە خێرایانەی کە ئەندامان دایدەمەزرێنن بە بەکارهێنانی تەکنیکی دامەزراندنی راپرسی خێرا، هەروەها چاودێری هەر تایبەتمەندییەکی کارلێک ئامێز (ميزات تفاعليّة) دەکات کە بۆ ئەندامانی دەڕەخسێنێت.\nئیپسۆس مافی سڕینەوەی هەر ناوەڕۆک(محتوی)ێک بۆ خۆی دەپارێزێت کە بڵاو دەکرێتەوە، جا ئەم بڵاوکردنەوەیە لە رێگەی ئامرازی راپرسیە خێراکان یان هەر تایبەتمەندییەکی تری کارلێک ئامێزەوە بێت کە بۆ ئەندامانی پانێڵی دەڕەخسێنین، لە هەر کاتێکدا بێت.\nکاتێک تایبەتمەندی راپرسییە خێراکان لە Ipsos iSay بەکاردەهێنیت بۆ دامەزراندنی راپرسسیەکی تایبەت بە خۆت، یان کاتێک ناوەڕۆکێک (محتوی) ئەپلۆد دەکەیت، بڵاو دەکەیتەوە، دەخەیتەڕوو یان دەنێریت لە رێگەی سایتی Ipsos iSay ەوە یان لە رێگەی راپرسییەکانی Ipsos iSay ەوە، ئەوا تۆ رازیت مافی تەواو بە ئیپسۆس ببەخشیت بۆ بەکارهێنان و دابەشکردنی ئەنجامی ئەو راپرسییە خێرایە یان ئەو بابەتانە. لەڕووی قانوونیەوە، ئەمە واتای وایە کە تۆ رازیت مۆڵەتێکی تەواو و سەراپاگیر (كاملاً وشاملاً)ی ناوەڕۆکەکە بەبێ مافی خاوەندارێتی(بدون امتيازات)، مۆڵەتێک توانای گواستنەوەی هەبێت و توانای هەڵوەشاندنەوەی نەبێت بە کۆمپانیای ئیپسۆس ببەخشیت بۆ: بەکارهێنان، لەبەرگرتنەوە، بەرهەم هێنانەوە، هەموارکردن، دابەشکردن، سوودی لێوەربگیرێت بۆ ئامادەکردنی کارێک، خستنەڕوویان پیشاندانی، هەروەها بەکارهێنانی ئەو ناوەڕۆکە بۆ هەر جۆرە مەبەستێکی بازرگانی و بە هەر شێوەیەک کە کۆمپانیا بە گونجاوی بزانێت. ئەوەش زۆر ڕوون و ئاشکرایە کەوا بەگوێرەی رێسا پیشەییەکانی و پابەندییە گرێبەستییەکانی (التزاماتها التعاقدية) بەرانبەر ئەندامانی پانێڵکەی (وەڵامدەرەکانی)، پێویستە لەسەر کۆمپانیای ئیپسۆس نهێنی ناسنامەی وەڵامدەران بپارێزێت کاتێک کە خزمەتگوزاریی توێژینەوەکانی بازاڕ، راپرسییەکان، توێژینەوە کۆمەڵایەتییەکان، شیکاری داتاکان دەخاتەڕوو. پاشانیش، هەر بەگوێرەی ئەم بەڵگەنامەیە کۆمپانیای ئیپسۆس بەڵێن دەدات رێزی ئەو نهێنیە بگرێت.\nئەگەر زانیاریت لەبارەی منداڵانی خێزانەکەتەوە هاوبەشی پێکرد و جەغدت کردەوە کە تۆ دایک یان باوک یان سەرپەرەشتیاری قانوونی (الوصيّ) منداڵەکەی، ئەوا لەبارەی ئەو راپرسییانەوە کە دەمانەوێت یەکێک لە منداڵەکانت تەواوی بکات پەیوەندیت پێوە دکەین. هەمیشە رەزامەندی پێشوەختەت وەردەگرین و راستەوخۆ خۆمان پەیوەندی بە هیچ یەکێک لە منداڵەکانتەوە ناکەین، مەگەر منداڵەکە خۆی ئەندامێکی سەربەخۆی پانێڵەکە بێت.\nهەر جارێک کە پێش کۆتایی هاتنی وادەی دیاریکراو راپرسییەک تەواو دەکەیت، یەکسەر و لەگەڵ تەواوکردنی راپرسییەکەدا خەڵات وەردەگریت یان ناوت دەچێتە ناو تیروپشکی راکێشانی خەڵاتەکانەوە. جۆر و قەبارەی خەڵاتەکە بەگوێرەی ناڕەحەتی و دورودرێژی و رەگەزە هاوشێوەکانی تری راپرسییەکە دەگۆڕێت.\nئەگەر داوای هەڵوەشاندنەوەی هەژمار (unsubscribe) ت کرد لە پانێڵەکە، پێویستە پێش هەڵوەشاندنەوەی هەژمارەکەت هەموو خاڵەکانت بگۆڕیتەوە بە خەڵات، ئەگەر وا نەکەیت ئەوا هەموو ئەو خاڵانەت لە کیس دەچێت کە ماوتەوە و هەژماری خاڵەکانت ئۆتۆماتیکی دەسڕدرێتەوە (delete).\nهەندێک جار ڕێکدەکەوێت خاڵەکانی تایبەت بە هەندێک لە راپرسییەکان کە تازە تەواوتکردووە یەکسەر لە هەژماری خاڵەکانتدا دەرناکەوێت. لەم حاڵەتانەدا، خاڵەکان دواتر دەخرێتە سەر هەژمارەکەت.\nلە هەموو کاتێکدا، مافی جێبەجێکردنی ماوەی لێکۆڵینەوە (حق تنفيذ فترة تحقّق) بۆ ئیپسۆس پارێزراوە، ئەم ماوەیەش لە 96 کاژێر تێپەڕ ناکات، لەم ماوەیەدا خەڵاتەکەت لە باری "چاوەڕوانی" (Pending)دا دادەنرێت. لەم ماوەیەدا، تەئکید لە کواڵیتی دەکەینەوە و پشکنینی رێگریکردن لە ساختەکاری ئەنجام دەدەین. لەبارەی هەر ماوەیەکی چاوەڕانییەوە کە بەسەر تۆدا دەچەسپێت، لە رێگەی بەشی "پرسیارە باوەکان" (FAQ) ی وێبسایتەکەمان یان لە رێگەی ئامرازەکانی تری پەیوەندیگرتنەوە ئاگادارت دەکەینەوە. ئەندامە تازە بەشداربووەکانی Ipsos iSay هەمیشە پێویستە 96 کاژێر لە رێکەوتی خۆ تۆمارکردنیانەوە چاوەڕێ بکەن، پێش ئەوەی هەر خەڵاتێک بخرێتە باری "چاوەڕوانی"یەوە\nهەر کاتێک ژمارەی پێویست لە ئەندامانی پانێڵێک بۆ راپرسییەک ئامادەبوون و وەڵامی پرسیاری راپرسییەکەیان دایەوە، یان لە بارێکدا ئەگەر راپرسییەکە لەگەڵ پرۆفایلەکەتدا موتابیق نەبوو؛ ئیپسۆس یان بریکارەکەی ئیپسۆس مافی هەیە راپرسییەکە کۆتایی پێبهێنێت لە هەر قۆناغێکدابێت و وەڵامی تر وەرنەگرێت. لەم بارەدا و بەگوێرەی ئەو قۆناغەی راپرسییەکەی پێگەیشتووە، دەکرێت ژمارەیەکی کەم خاڵ بەدەست بهێنیت، یان هیچ خاڵێک بەدەست نەهێنیت.\nدڵنیابین لە خستنەڕووی راپرسییەکە بەجۆرێک گونجاوبێت بۆ ئامێرەکەت.\nهاوکار و پشتیوانت بین، کاتێک رووبەڕووی ئاستەنگی دەبیتەوە لە دەستڕاگەیشتن بە (accessing) راپرسییەک یان تەواوکردنی راپرسییەکدا.\nهەتا بکرێت، بەکارهێنانی زانیاری سەرچاوە نادیار بۆ مەبەستەکانی توێژینەوە. بۆ نموونە بۆ دیاریکردنی رێژەی ئەو ئەندامانەی پانێڵ کە وێبگەڕێک (browser)ی دیاریکراو بەکاردەهێنن لە وڵاتێکی دیاریکراودا.\nوردەکاری زیاتر لەبارەی هۆکاری پەیڕەویکردن لەم پێوەرانەی لایخوارەوە لەلایەن ئێمەوە لە سیسەتی تایبەتمەندێتیماندا دەدۆزیتەوە.\nهەر وەک لە سیاسەتی کوکیزدا کە ئێمە پەیڕەوی لێدەکەین بە وردی روونکراوەتەوە، ئێمە جۆری جیاوازی کوکیز بەکاردەهێنین هەروەها رەنگە کوکیز بخوێنیتەوە کە لەلایەن لایەنی ترەوە دەستنیشان کراوە. لەو حاڵەتانەدا نەبێت کە رەزامەندی پێشوەختەت وەرگیراوە بۆ بەکارهێنانی تر، ئەوا کوکیز تەنها بۆ مەبەستی ئاماریی، کوالیتی کۆنترۆڵ، لێکۆڵینەوە لە دروستیی زانیارییەکان، رێگریکردن لە ساختەکاری و کۆنترۆڵکردنی ساختەکاری بەکار دەهێنرێت.\nپەنجەمۆری ژمارەیی (البصمة الرقمية)\nهەروەها لەپێناو کۆکردنەوەی چەند زانیارییەکی دیاریکراو لەبارەی هاردوێر و سۆفتوێری ئامێرەکەتەوە، تەکنەلۆجیای "پەنجەمۆری ژمارەیی" کە بە پەنجەمۆرە ژمارەییەکانی "ناساندنی ئامێریی" (التعريف الآلي) ناسراوە بەکاردەهێنین.\nداتاکانی ئامێر و زانیاریەکانی تر لەبارەی ئامێرەکەتەوە\nهەروەها بۆ مەبەستی کوالیتی کۆنترۆڵ و رێگریکردن لە گزیکاریی (الغش)، چەند زانیاریەک لەبارەی ئەو هاردوێر و سۆفتوێرەی لە ئامێرەکەتدا هەیە بەکاردەهێنین.\nهەروەها ئێمە بەشێوەیەکی ئۆتۆماتیکی زانیاری تۆمار دەکەین لەبارەی: ناونیشانی IP ەکەت، داتای شوێنی جوگرافیت، سیستەمی ئیشپێکردنی ئامێرەکەت (operating system)، سێتینگی شاشەی خستنەڕوو، جۆری وێبگەڕ (browser)، بەکارهێنانی فلاش و جاڤا، وە ئایا ئامێرەکەت وێب کام (webcam)ی لەسەرە یاخود نا.\nوەک بەشداربوویەکی توێژینەوەکان، رەنگە داوات لێبکرێت ڕای خۆت لەبارەی ئەو چەمک، بەرهەم، پێچانەوە نوێیانەوە دەرببڕیت کە هێشتا لە سەرەتای پەرەپێدانیاندان و لەناو خەڵکدا نەناسراون. رەنگە رێگەت پێبدرێت هەندێک زانیاری نهێنی ببینیت یان بەکاربهێنیت یان بزانیت کە لای خەڵک بەگشتی نە زانراون و خاوەندارێتی تایبەتیان هەیە یان خاوەندارێتییەکەیان دەگەڕێتەوە بۆ هاوبەش (client) ێک هاوبەشی ئەو توێژینەوەیەمانە کە تۆ بەشداری تێدا دەکەیت. تەنها بۆ نموونە، زانیاری لەبارەی بەرهەمەکانی هاوبەش (client) (کە هەمووی "بەزانیاری نهێنی" ناودەنرێت). ئەو زانیارییە نهێنییانەی کە تۆ دەستت پێیان ڕا دەگات پێویستە کۆپی، چاپ، خەزنیان نەکەیت، نەیانێریتەوە (forward) یان ئاشکرایان نەکەیت بۆ هیچ کەسێک و بە هیچ شێوەیەک، هەروەها پێویستە ئەو زانیارییە نهێنییانەی کە دەستت پێیان ڕا دەگات بۆ مەبەستی دیاریکراو نەبێت بۆ هیچ مەبەستێکی تر باکار نەهێنیت.\nمافی خاوەندارێتی هەر یەکە لە نیشانەی بازرگانی (العلامة التجارية)، لۆگۆ، مافی بڵاوکردنەوە، هەر ناوەڕۆکێک کە لە وێبسایتەکەیدا بڵاو دەکرێتەوە هەروەها مافەکانی تری خاوەندارێتی هزری تەنها و تەنها (حصرياً) بۆ کۆمپانیای ئیپسۆس پارێزراوە ("خاوەندارێتی هزرییان بۆ ئیپسۆس دەگەڕێتەوە"). بەبێ رەزامەندی پێشوەختە و نووسراو لە لایەن ئیپسۆسەوە، تۆ مافی ئەوەت نیە هیچ شتێک کە خاوەندارێتی هزریی بۆ ئیپسۆس دەگەڕێتەوە بەکاربهێنیت یان بەرهەم بهێنیتەوە (reproduce). هیچ شتێک لەم مەرج و ئەحکامانەدا نەهاتووە وا لێکیبدەیتەوە کەوا مۆڵەت یان ماف یان خاوەندارێتی یان بەرژەوەندیت پێدەبەخشێت لەو شتانەدا کە خاوەندارێتی هزرییان بۆ کۆمپانیای ئیپسۆس دەگەڕێتەوە، یان هەر شتێکی تری لەبابەت بڕوانامەی داهێنان (براءة اختراع)، نیشانەی بازرگانی، مافی بڵاوکردنەوە، شارەزایی هونەریی و هەر مافێکی تری هاوشێوەی ئەمانە کە کۆمپانیای ئیپسۆس خاوەندارێتیان لێدەکات یان بەڕێوەی دەبات هەم لە ئێستادا و هەم لە داهاتووشدا.\nتۆ رەزامەندیت لەسەر قەرەبووکردنەوە و بەرگریکردن لە کۆمپانیای ئیپسۆس و زیان نەگەیاندن بە کۆمپانیای ئیپسۆس و هەر یەکە لە کارمەندان، هاوبەشان، بەشداران(clients)، بەڕێوەبەران، فەرمانبەران، دەزگاکان و پارێزەرەکانی ئیپسۆس، بەرانبەر هەر یان هەموو لێپرسراوێتییەکان، بانگەشەکان (ادّعاء)، بەدواداچوونە دادوەرییەکان (ملاحقات قضائية)، داواکان(دعاوى)، ئەحکامەکان، پێبژاردنەکان (غرامات)، زیانەکان، تێچوونەکان (تكاليف)، خەسار و خەرجیەکان (لەوانەش کرێی داوا قانوونییەکان لەسنورێکی ماقوڵدا (الأتعاب القانونيّة ضمن المعقول)، تێچوونەکانی دادگا یان تێچووی چارەسەری ناکۆکییەکان) کە دەرەنجامی یان پەیوەستن بە: (1) ئەندامێتیت لەناو پانێڵی Ipsos iSay. (2) بەشداریکردنت لەو راپرسییانەدا کە کۆمپانیای ئیپسۆس ئەنجامی دەدات. (3) هەر بانگەشەیەکی لایەنی سێهەم. (4) هەر بەزاندنێکی سنووری ئەم مەرج و ئەحکامانە لەلایەن تۆوە.\nهەر کارێکی نا قانوونی یان نابەجێ کە لەماوەی ئەندامێتیتدا لە پانێڵی Ipsos iSay یان لەمیانی بەشداریکردنت لەو راپرسییانەدا کە کۆمپانیای ئیپسۆس ئەنجامی دەدات لە تۆ بوەشێتەوە و بە پێشێلکردنی قانوونی سزایی (القانون الجنائي) یان قانوونی شارستانی (القانون المدني) دابنرێت، ئیپسۆس بە مافی خۆیی دەزانێت داوای هەر قەرەبوویەک بکات لەم بارەیەوە تا ئەوپەڕی ئەو سنوورەی کە قانوون و ئینساف رێگەی پێدەدات. بەرانبەر بە ئەندامێتیت لە پانێڵ و بەشداریکردنت لەو راپرسییانەدا کە کۆمپانیای ئیپسۆس ئەنجامی دەدات، ئیپسۆس هیچ دەستەبەرییەکی ئاشکرا و شاراوە ناخاتە ئەستۆی خۆی. هەروەها کۆمپانیای ئیپسۆس هیچ جۆرە بەرپرسیارێتییەکی تۆ یان لایەنی سێهەم هەڵناگرێت (تەنها هەر بۆ نموونە، بەرپرسیارێتی هەر زیانێکی نا راستەوخۆ، تایبەت، کتوپڕ، دواتر) بەرانبەر بە ئەندامێتی تۆ لە پانێڵ و بەشداریکردنت لەو راپرسییانەدا کە لەلایەن ئیپسۆسەوە ئەنجام دەدرێت.\nتۆ رەزامەندیت و دەستەبەری ئەوە دەکەیت کەوا: (1) لە بەرژەوەندی راستەوخۆ و نا راستەوخۆی هیچ کەس و کۆمەڵ و قەوارەیەک یان بەنوێنەرایەتی هیچ کەس و کۆمەڵ و قەوارەیەک رەفتار ناکەیت کە کاری تیرۆریستی ئەنجام دەدات یان هەڕەشەی ئەنجامدانی کاری تیرۆریستی دەکات. (2) بەهیچ جۆرێک، راستەوخۆ بێت یان نا راستەوخۆ پشتیوانی لە هیچ کەس و کۆمەڵ و قەوارەیەک ناکەیت کە کاری تیرۆریستی ئەنجام دەدات یان هەڕەشەی ئەنجامدانی کاری تیرۆریستی دەکات.\nهەروەها تۆ رەزامەندیت لەسەر بەخشینی ئیپسۆس و هاوبەشان (clients)ی ئیپسۆس و هەموو کۆمپانیا پەیوەستەکان بە ئیپسۆس هەروەها هەر یەکە لە کارمەندان و هاوبەشان و بەشداران(clients) و بەڕێوەبەران و فەرمانبەران و دەزگاکانی ئیپسۆس بۆ هەتا هەتایی ، بەرانبەر هەر یان هەموو بانگەشەکان (ادّعاء)، داوا دادوەرییەکان (دعاوى قضائية)، هۆکارەکانی دادگاییکردن (أسباب للتقاضي)، داواکارییەکان (مطالب)، خەسارەتەکان، بەرپرسیارێتییەکان، ئەرکەکان، ئەحکامەکان، زیانەکان، تێچوونەکان (تكاليف)، و خەرجیەکان (لەوانەش کرێی پارێزەران لەسنورێکی ماقوڵدا (أتعاب المحامي ضمن المعقول)، ("زیانەکان") کە دەرەنجامی راستەوخۆ یان نا راستەوخۆی هەر پێکان (إصابة)، مردن، زیانی موڵک و ماڵ یان هەر زیانێکی ترن کە لە تۆ وەشاوەتەوە یان گومان دەکرێت لە تۆ وەشابێتەوە لە ئەنجامی دابەشکردن، فرۆشتن، بەکاربردن، بەکارهێنان، پەیوەندیکردن بە بەرهەمەوە لەکاتی توێژینەوەی تاقیکردنەوە و هەڵسەنگاندنی بەرهەمەکەدا. ئەمە هیچکام لەو زیانانە ناگرێتەوە کە رەنگە لە ئەنجامی پشتگوێخستنی ئیپسۆس یان بریکارەکانی ئیپسۆسەوە روویدابێت یان هەر بەرپرسیارێتییەک کە بەپێی قانوونی بەرکار لەبارەی بەرپرسیارێتی بەرهەم یان پاراستنی بەکاربەرەوە دەکەوێتە ئەستۆیان.\nلە هەموو کاتێکدا ئەو مافە بۆ ئیپسۆس پارێزراوە کە گۆڕانکاری لەم "مەرج و ئەحکام" انەی ئێستادا بکات. لە رێگەی بەشی "پرسیارە باوەکان" ەوە لە وێبسایتی Ipsos iSay لە هەموو نوێکردنەوەیەک ئاگادارت ئەکەینەوە. رەنگە ماوە نا ماوەیەک لە رێگەی ئیمەیڵەوە پەیوەندیت پێوە بکەین بە مەبەستی بەڕێوەبردنی هەژمار، هەروەک لە رێگەی ئیمەیڵی بڵاوکراوە هەواڵییەکان (النشرات الإخبارية) و ئاگادارکردنەوە تایبەتەکان کە زانیاری بنەڕەتی تێدایە لەبارەی چالاکیەکانی ئەندامێتیت لە پانێڵ و نوێکردنەوە سەرەکییەکان کە لە پانێڵەکەدا ئەنجام دەدرێت ("نوێکردنەوەی ئەندامێتی").\nهەروەها رەنگە ئیمەیڵت بۆ بنێرین لەبارەی: (1) ئەو خەڵات (پاداشت)انەی کە شایانی ئەوەیت بەدەستیان بهێنیت لە رێگەی بەشداریکردنتەوە لە راپرسییەکانماندا. (2) هەڵمەتە نوێیەکانی Ipsos iSay کە رایدەگەیەنین تایبەت بە پاداشت (خەڵات)ە نوێیەکان یان گۆڕینەوەی خاڵەکان (هەموویان پێکەوە بە ناوی "نوێکردنەوەکانی بەشداریکردن" ەوە دەناسرێن). بەدەست گەیشتنی هەر یەکێک لەم نوێکردنەوانەی بەشداریکردن ئیختیارییە و دەتوانیت لە هەر کاتێکدا بێت بەدەست نەگەیشتنی نوێکردنەوەکان هەڵبژێریت، لە رێگەی کلیک کردن لەسەر بەستەر (لینک)ی "ئەنسەبسکرایب" کە لەو ئیمەیڵەدا هاتووە.\nلە هەندێک حاڵەتدا، هەندێک لە راپرسییە تاکە کەسییەکان مەرجی زیاتریان دەبێت، لە سەرەتای راپرسییەکەدا ئاگادارت دەکەینەوە لێیان. تۆ بەهیچ جۆرێک ناچار نیت ئەو ئەو مەرجانە قبوڵ بکەیت، بەڵام قبوڵ نەکردنیان کاریگەریی لەسەر شیاوییت بۆ بەشداریکردن لە راپرسییەکەدا دادەنێت.\nهەموو کاتێک مافی ئەوەت هەیە داوای کۆتایی پێهێنانی ئەندامێتیت بکەیت. بۆ کۆتایی پێهێنانی ئەندامێتیت دەتوانیت پەیوەندیمان پێوە بکەیت لە رێگەی ناردنی ئیمەیڵەوە بۆ ئەم ناونیشانە surveysIQKU@mena.ipsosisay.com یان بە کلیک کردن لەسەر بەستەر (لینک)ی گونجاو لە داشبۆردی هەژمارە ئۆنلاینەکەت لە Ipsos iSay. تکایە تێبینی ئەوە بکە کەوا ماوەی چارەسەرکردنی داواکارییەکەت و لابردنی زانیارییەکانت لە سیستەمەکەماندا رەنگە بگاتە 7 رۆژ، لەبەر ئەوە لەم ماوەیەشدا رەنگە ناوبەناو ئیمەیڵت لە ئیپسۆسەوە پێبگات. ئەگەر داوات کرد ئەنسەبسکرایبی پانێڵەکە بکەیت، پێویستە هەموو خاڵەکانت بگۆڕیتەوە بە خەڵات پێش ئەنسەبسکرایبکردنەکە، ئەگەر خاڵەکانت نەگۆڕیتەوە پێش ئەنسەبسکرایبەکە، ئەوا هەموو خاڵەکانت کە ماون لەکیس دەدەیت و باڵانسی خاڵەکانت بەشێوەیەکی ئۆتۆماتیکی دەسڕدرێتەوە (delete).\nتۆ رەزامەندیت لەسەر ئەوەی کە ئیپسۆس مافی هەبێت بەشێوەیەکی ئۆتۆماتیکی و بە بێ ئەوەی پێویست بە ئاگادارکردنەوەی فەڕمی بکات یان بە بێ هیچ رێوشوێنێکی دادوەریی یان لە دەرەوەی چوارچێوەی قانوون، ئەندامێتیت کۆتایی پێبهێنێت. ئەمەش بەهۆی ئەنجامی رەفتارێکەوە کە پێوەرەکانی کواڵیتی یان ئامانجی کارەکانی ئێمە ببەزێنێت، یان لە ئەنجامی پێشێلکردن یان بەزاندنی ئەم مەرج و ئەحکامانە یان سیاسەتی تایبەتمەندێتی یان رێسا(قواعد)کانی راپرسی. بەکارهێنانی هەژماری ئەندامێکی پانێڵ لەلایەن کەسێکی ترەوە جگە لە ئەندامەکە خۆی، کارێکی رێگە پێ نەدراوە و دەبێتە هۆی کۆتایی پێهێنانی ئەندامێتی و لەکیسچوونی خاڵەکان.\nلە حاڵەتی کۆتایی پێهێنانی ئەندامێتیدا لەبەر ئەم هۆکارانە، ئەندامەکە بەشێوەیەکی ئۆتۆماتیکی دەستڕاگەیشتنی بە هەژمارەکەی لەدەست دەدات و هەموو ئەو خاڵانەشی لەکیس دەچێت کە کۆیکردوونەتەوە (لەنێویشیاندا ئەو خاڵ یان خەڵاتانەی کە لە باری "چاوەڕوانی" دان).\nکۆمپانیای ئیپسۆس مافی پارێزراوە بۆ سڕینەوەی ئەندامە نا چالاکەکانی Ipsos iSay. ئەمەش واتای کۆتایی پێهێنانی ئەندامێتی پانێڵەکەیە ئەگەر ئەندامی پانێڵەکە بۆ ماوەی زیاتر لە 6 مانگ هیچ چالاکییەکی پەیوەست بە پانێڵەکە ئەنجام نەدات یان وەڵامی هیچ بانگهێشتنامەیەکی راپرسییەکان نەداتەوە (لە رێگەی کلیک کردن لەسەر بەستەری راپرسییەکەوە). ئیپسۆس لەبارەی کۆتایی پێهاتنی ئەندامێتییەوە ئاگادارت دەکاتەوە و ماوەی 30 رۆژی رۆژژمێری مۆڵەتت پێدەدات بۆ گۆڕینەوەی ئەو خاڵانەی کە ماوتە یان بۆ چالاککردنەوەی هەژمارەکەت، بەپێچەوانەوە هەموو خاڵەکانت کە ماون لەکیس دەدەیت و باڵانسی خاڵەکانت بەتەواوی دەسڕدرێتەوە (erase).\nئەم مەرج و ئەحکامانە ملکەچی قانوونی دەوڵەتی میرنشینە یەکگرتووەکانی عەرەب (ئیمارات) و دەسەڵاتی گەمارۆ نەدراو(السلطة غير الحصريّة)ی دادگاکانی میرنشینە یەکگرتووەکانی عەرەبن.\nبۆ زانیاتی زیاتر لەبارەی پانێڵەکانمانەوە، ئەندامێتی پانێڵەکان یان زانیاری پەیوەست بە ئەندامێتیت لە یەکێک لە پانێڵەکانماندا، تکایە پەیوەندی بە تیمی پشتیوانی پانێڵەکەمانەوە بکە. دەتوانیت لە رێگەی ئیمەیڵەوە پەیوەندییان پێوە بکەیت بەم ناونیشانی ئیمەیڵە: surveysIQKU@mena.ipsosisay.com\nئەم مەرج و ئەحکامانە لە بنەڕەتدا بە زمانی ئینگلیزی داڕێژراون. لە حاڵەتی هەبوونی هەر دژیەکییەکدا لەنێوان ڤێرژنی ئینگلیزی ئەم بەڵگەنامەیە و هەر ڤێرژنێکی تری دواتر وەرگێڕدراوی بەڵگەنامەکەدا بۆ سەر زمانێکی تر، ڤێرژنە ئینگلیزییەکە بە بنەما وەردەگیرێت.


ئاگاداری واژۆکەت/ئیمزاکەت بە | Hallå konsument - Konsumentverket\nکەسانێک کە تازە ھاتوون بۆ وڵاتی سوید: ئاگاداری واژۆکەت/ئیمزاکەت بە\nواژۆی تۆ تایبەت بە خۆت/نهێنیە و زۆر پڕبایەخە. ئەگەر تۆ ڕێکەوتنێک یا گرێبەست واژۆ بکەیت، ئەوا دەبێت پابەندی ھەموو مەرجەکانی ئەو ڕێکەوتنە بیت. بەر لەوەی ڕێکەوتنەکە واژۆ بکەیت، بەوردی بزانە چ واتایەکی بۆ تۆ هەیە.\nلە وڵاتی سوید، ئەمە زۆر باوە کە گرێبەستێک واژۆ بکیت بۆ کڕینی شتێک. ڕێکەوتن (avtal) یان گرێبەست (kontrakt) شتێکە کە تۆ و لایەنێکی دیکە پەسەندی دەکەن. بۆ نموونە، ڕەنگە تۆ لە کۆمپانیایەک خەتێکی مۆبایل بکڕیت کە ڕێگەی دەستگەیشتن بە ئینترنێت بە تۆ دەدات. ئینجا ھەر مانگ بڕێک پارەی دیاریکراو دەدەیت بە ئەم کۆمپانیا - ئاساییانە بۆ ماوەی چەند ساڵێک.\nئاساییانە واژۆکردنی گرێبەست یان ڕێکەوتن یانێ واژۆکردن/دانی واژۆ (underskrift، namnteckning یان signatur). دوای ئەوەی تۆ گرێبەستێک واژۆ دەکەیت، ناتوانیت بڕیاری خۆت بگۆڕیت، ئیتر دەبێ پابەندی ھەموو بەشەکانی گرێبەستەکە بیت.\nھەرگیز بە نوێنەرایەتیی کەسێکی تر گرێبەستێک واژۆ مەکە - تەنانەت ئەگەر ئەو کەسە ئەندامی خێزان یان ھاوڕێت بێت.\nزۆرێک لە گرێبەستەکان بە واتای ئەوەن کە تۆ دەبێت بۆ ماوەیەکی دوور و درێژ پارە بدەیت بە کۆمپانیایەک. لەبەر ئەمە، بەر لەوەی گرێبەستێک واژۆ بکەیت پێویستە بزانیت کە ئایا دەتوانیت ھەموو تێچووەکانی بدەیت. ھەندێک جار، لەوانەیە پێویست بێت بۆ ماوەی چەند ساڵ ھەر مانگ چەند سەد کرۆن پارە بدەیت.\nزانیاریی بانکیت، ژمارەی کارتی بانکیت و ژمارەی ناسینەوەی شەخسی‌ت بە وریایی بپارێزە. دەبێت تەنھا کاتێک ئەم زانیاریانە بەکار ببەیت کە لەگەڵ بانکەکەت یان بەرپرسانی حکوومی پەیوەندی دەکەیت، یان شتێک لە کۆمپانیایەکی جێباوەڕ دەکڕیت.\nزانیاری زیاتر لەبارەی ڕێکەوتنەکان و مەرجەکان\nئەگەر پارەی شتێک بە چەند قیست بدەیت، تێچووی زۆر دەبێت\nئایا دەتەوێت شتێک بکڕیت کە پارەی زۆری تێ دەچێت؟ ئەگەر دەتەوێت کاری وەها بکەیت، ڕەنگە ئەو فرۆشگەی کە شتی لێ دەکڕیت پێت بڵێت کە ئایا دەتھەوێت پارەکە بە چەند قیست بدیەت. ئەمە پێ دەوترێت پارەدان بە قیست (avbetalning) یان پارەدانی بەش‌بەش (delbetalning). ئاساییانە دانی پارەی شتێک بە قیست یان بە شێوەی بەش‌بەش، تێچووی زۆرتر دەبێت لەوەی کە هەموو پارەکە یەکجێ بدەیت. ئەگەر پسوولەکانت لە کاتی خۆیان دا نەدەیت، خێرا زۆر زیاتر دەبن.\nئەو کەسانەی کە تازە ھاتوون بۆ سوید دەتوانن لێرە ڕێنمایی زیاتر وەربگرن


هەڵپەسێردراوی چارەنووسی زیندانییەکی سیاسی و ئازادی کەسێکی دیکە بە دانانی بارمتە - كۆمه‌ڵه‌ی مافی مرۆڤی کوردستان\nبە پێی هەواڵی گەیشتوو، “شاریار پوورعەلی” هاوڵاتی خەڵکی ورمێ کە ڕەزبەری2720ی کوردی دەستبەسەر کرابوو، بە دانانی بامتە بە شێوەی کاتی ئازاد کراوە.\nشاریار پوورعەلی کوڕی ئەسفەندیار، خەڵکی دیزەجی مەرگەوەری ورمێ سەرەتای ڕەزبەری 2720ی کوردی بە هۆکاری نادیار لە لایەن هێزە ئەمنییەکانی ئێڕانەوە لە شاری ورمێ دستبەسەر کرابوو.\nتا کاتی ئامادەکردنی ئەم هەواڵە هیچ زانیارییەک لەمەڕ ئەو توانانەێ خڕاونەتە پاڵی بە دەستەوە نییە.\nشیاوی باسە کە ئەم هاوڵاتییە جارێکی تر لە 25ی خەزەڵوەری 2720ی کوردی لە کاتی کۆڵبەری لە لایەن هێزەکانی سپای پاسدارانەوە دەستبەسەر و پاش چەندد ڕۆژ بە دانانی بارمتە بە شێوەی کاتی ئازاد کرابوو.\nلە ڕاپۆرتێکی دیکەدا هاتووە کە زیندانی سیاسی سەید محەممەد حسێنی خەڵکی نەغەدە کە ماوەی 33 مانگ لە دەستبەسەری ناوبراو تێپەربووە، هەڕوەها بە شێوەی هەڵپەسێردراو ماوەتەوە.\nئەم زیندانییە سیاسییە پووشپەڕی ئەمساڵ بە تۆمەتی محاربە لە دادگای ئینقلابی حکوومەتی ئێران لە شاری مەهاباد بە سەرۆکایەتی دادوەر غوڵامی محاکمە کرا.\nناوبرا ئەندامی یەکێک لە حیزبە کوردستانیە ئوپوزیسیۆنەکانی حکوومەتی ئێران بووە و پاش گەڕانەوەی بۆ ئێران لە 19ی بەفرانباری 2717ی کوردی، لە لایەن هێزە ئەمنییەکانی حکوومەتەوە دەستبەستەر و لەو کاتەوە تا ئێستە لە زیندانی حکوومەتی ئێران لە شاری نەغەدە بە شێوەی هەڵپەسێردراوی ماوە و لە مافی هەرچەشنە مەرەخەسییەک بێبەری بووە.\n← سەقز: هاوڵاتییەک دەستبەسەر کرا\nبانە: برینداربوونی کۆڵبەرێک لە ناوچەی سنووری هەنگەژاڵ →


دەسبەسەرکردنی هاووڵاتییانی کامیارانی درێژەی هەیە\n14:48 - 17 گەلاوێژ 2719\nئاژانسی کوردپا: سێ هاووڵاتیی دیکەی کامیارانی، لە لایەن هێزە ئیتلاعاتییەکانی ئەو شارەوە دەسبەسەر و بۆ شوێنێکی نادیار ڕاگوێزران.\nبەپێی ڕاپۆرتی گەیشتوو بە ئاژانسی هەواڵدەریی کوردپا، ڕۆژی چوارشەممە، ١٦ی گەلاوێژ، سێ هاووڵاتیی کامیارانی بە ناوەکانی \_"ڕەفیق کاکی، ئەمجەد سەیفی و محەممەد خاتری\_"، لە لایەن هێزە ئیتلاعاتییەکانەوە دەسبەسەر و لە هۆکاری دەسبەسەرکردنیان، هیچ زانیارییەک لەبەر دەستدا نییە.\nهێزە ئیتلاعاتییەکان، پاش هێرش بۆ سەر ماڵی \_"ڕەفیق کاکی\_" و \_"ئەمجەد سەیفی\_"، دەستیان بە پشکنینی ماڵی ناوبراوان کردووە.\nلە لایەکی دیکەوە، هێزە ئیتلاعاتییەکان هێرشیان کردە سەر گوندی \_"شایەنیـ\_"ـی شاری کامیاران و لە کاتی دەسبەسەرکردنی \_"محەممەد خاتری\_"، لە پێش چاوی بنەماڵەکەیدا، دەستیان بە لێدانی ناوبراو کردووە.\nبە دەسبەسەرکرانی ئەم سێ هاووڵاتییە کوردە، ئەمە شەشەمین هاووڵاتیی کامیارانین کە لە ٤٨ کاتژمێری ڕابردوودا، لە لایەن هێزە ئەمنییەتییەکانەوە دەسبەسەر دەکرێن.


ئایا بابه‌ت ده‌بێته موڵكی شاعیر؟ … به‌شی حه‌وته‌م … غەمگین بۆڵی – Dengekan\nbyXemgin Boly\tJuly 29, 2018\tGeneral, Literature\nهیچ كاتێك ئه‌وه ئیشی ڕه‌خنه‌گری هۆشیار نییه، كه به‌زۆری و زۆرداری هه‌ندێك دێڕه شیعر بخاته ناو گوتاره‌كه‌یه‌وه، له جیاتی ئه‌وه‌ی هه‌ڵوه‌سته‌یه‌ك له‌سه‌ر چه‌مكی كاریگه‌ربوون بكات و پێناسه‌كی پوخت و زانستیانه بۆ تیۆری ده‌قئاوێزانی و چه‌مكی كاریگه‌ربوون بكات، له سه‌ره‌تای هه‌ر به‌شێكی په‌ڕه‌گرافه‌كانی پێشه‌كییه‌كی بێ بنه‌ما و دوور له بابه‌تی به‌رباس نووسیوه، كه هیچ په‌یوه‌ندی به بابه‌ته‌كه‌وه نییه و ته‌نیا مه‌به‌ست درێژدادڕی و خه‌ساركردنی لاپه‌ڕه‌یه. بۆیه ئه‌گه‌ر له بنووس بپرسین، ئایا میتۆدێك هه‌یه به ناوی میتۆدی ده‌قئاوێزانی؟ ئایا هه‌ر به‌ڕاست كاریگه‌ریی بریتییه له كۆپیكاریی؟ ئایا ڕه‌هه‌نده‌كانی كاریگه‌ریی چین؟ ئایا ئه‌و كاریگه‌رییه له نائاگاییه‌وه سه‌رچاوه‌ی گرتووه، یان له ئاگاییه‌وه‌یه؟ ئایا له‌لای به‌ڕێزتان شتێك هه‌یه به‌ناوی هونه‌ری ده‌قئاوێزانی؟ ئه‌ی وشه‌ی (كۆپیكاریی) له فه‌رهه‌نگی كامه ڕه‌خنه‌گره‌وه هاتووه؟ ئایا كۆپیكاری فیكره‌یه یان بابه‌ته؟ ئایا فیكره ده‌بردرێت، یان بابه‌ت؟ ئایا فیكره موڵكی گشتییه یان بابه‌ت؟ ئه‌ی باشه ده‌شێت شاعیرێك له ژێر كاریگه‌ریی شاعیرێكی دیكه‌دا بێت، ته‌نیا له‌به‌ر ئه‌وه‌ی هه‌ردووك شاعیره‌كه باسیان له ( خۆشه‌ویستی و پاره) كردووه؟(22) ئه‌ی ئه‌گه‌ر بنووس ئاگاداری ئه‌زموونی شیعری كوردی بێت، شاعیرانی دیكه‌ی وه‌ك (ئه‌حمه‌د هه‌ردی)یشمان نییه له ده‌قی (ست فاتیمه)دا باسی هه‌مان بابه‌تی كردووه؟\nئایا ئه‌گه‌ر شاعیرێك باسی بابه‌تێك یان چه‌مكێكی كرد، شاعیرانی دیكه مافیان نییه باسی ئه‌و بابه‌ت و چه‌مكانه بكه‌نه‌وه؟ ئه‌گه‌ر سه‌یری ئه‌ده‌بیات و دراما و فیلم و شانۆ ..هتد بكه‌ین، هه‌زاران بابه‌ت له‌باره‌ی (خۆشه‌ویستی و پاره)ه‌وه نووسراون و كراون. بۆیه ئه‌گه‌ر بپرسین، ئایا منی شاعیر له ژێر كاریگه‌ریی (عه‌بدوڵڵا په‌شێو)دام؟ كه‌وایه بۆچی ده‌یان نموونه‌ی دیكه‌ت ڕێز نه ده‌كرد بۆ ئه‌وه‌ی گوته سواوه‌كانت نه‌بنه نوكته‌یه‌كی بێبه‌مای ئه‌ده‌بی؟ ئایا ده‌كرێت نموونه‌گه‌لێكمان بۆ ده‌ستنیشان بكه‌یت له نێوان كتێبه شیعرییه‌كاندا؟ وه‌ك ئه‌وه‌ی كه وه‌ك نوكته‌چییه‌كی خراپیش له گوتاره‌كه‌ی ده‌رده‌كه‌وێت و نوكته‌كه‌ی (به‌رناردشۆ) ده‌گێڕێته‌وه، وه‌لێ ئه‌وه‌ی سه‌یره زۆر به‌خراپی ده‌یگێڕێته‌وه و ته‌نانه‌ت ئاماژه به سه‌رچاوه‌ی ئه‌و گوته‌یه‌ی (به‌رناردشۆ) ناكات. ئایا ئێستا ده‌كرێت بزانین سه‌رچاوه‌ی ئه‌م گوته‌یه له كوێ هاتووه؟ لێره‌دا (منی نووسه‌ر) وه‌ك خوێنه‌رێك خۆم پێشكه‌یش كردووه و ته‌نیا ده‌مه‌وێت پرسیار بكه‌م، وه‌لێ ئه‌گه‌ر پێویستی كرد له داهاتوودا ئاماژه به‌سه‌رچاوه‌ی ئه‌و گوته‌یه‌ش ده‌كه‌م.\nئایا كه‌سێك خۆی پێ (ڕه‌خنه‌گر) بێت به تاقه نموونه‌یه‌ك واز له بابه‌تێكی وه‌ها كاریگه‌ر ده‌هێنێت؟ بنووس به‌وه‌ش ناوه‌ستێت، چۆن وه‌ك له به‌شی یه‌كه‌م ئاماژه‌م بۆی كرد نووسینه‌كه‌ی په‌رشوبڵاو و بێ بنه‌مایه. جارێك منی شاعیر به كۆپیكاری (عه‌بدوڵڵا په‌شێو) و جارێك به كۆپیكاری (عه‌باس عه‌بدوڵڵا یوسف) و جارێكیش به كۆپیكاری( ماردین ئیبراهیم) داده‌نێت؟ هه‌روه‌تریش به كۆپیكاری ( قوبادی جه‌لی زاده) و ( ئه‌نوه‌ر مه‌سفی ) و ( جه‌مال غه‌مبار)یش. بنووس چونكه هیچ بابه‌تێكی هاوبه‌شی له نێوان شیعری (منی شاعیر) و ئه‌و شاعیرانه نه‌دۆزیوه‌ته‌وه، ته‌نانه‌ت ئاماژه‌ی به تاقه دێڕێكیش نه‌كردووه. گوتاره‌كه‌م وه‌ك خوێنه‌رێكه و بۆیه ده‌بێت زیاتر پرسیار بكه‌م، ئه‌گینا یه‌ك به یه‌كی ڕسته‌كان و په‌ڕه‌گرافه‌كانی وه‌ڵام ده‌ده‌مه‌وه، وه‌لێ ئه‌گه‌ر له داهاتوودا پێویستی كرد بۆیان ده‌گه‌ڕێمه‌وه و له‌باره‌یانه‌وه به وردی هه‌ڵوه‌سته ده‌كه‌م و ده‌نووسم. ئایا ده‌كرێت بنووس بیست دێڕه شیعری كاریگه‌ربوو به‌و شاعیره بنووسێت؟ ئایا ئه‌وه جگه له قسه‌فڕێدان هیچ مانایه‌كی دیكه‌ی هه‌یه؟ تۆ به‌بێ ئه‌وه‌ی ئاماژه به ده‌قه‌كان بكه‌یت و قسه‌یه‌كی له‌مجۆره بكه‌یت؟ ئاخر بنووس له‌وه بێئاگایه كه هه‌موو وشه‌یه‌ك باجی خۆی هه‌یه، وه‌ك چۆن هه‌موو كرده‌وه‌یه‌كیش هه‌یه‌تی. ئایا ئه‌وه ناچێته ناو هه‌ناوی گوتاری سیاسیی كوردییه‌وه، كه له‌سه‌ر بنه‌مای قسه‌ی فوودراو و درۆی ڕه‌نگاوڕه‌نگی كادیرانی حیزب و بوختان و تۆمه‌ت دروستكردنی ڕاگه‌یاندنه‌كانیانه‌وه وه‌ستاوه؟\nبنووس له‌به‌ر ئه‌وه‌ی خاوه‌ن دیدگه‌یه‌كی ڕوونی ڕه‌خنه‌یی نییه و زۆر خێله‌كیانه و به زمانی گوتاری سیاسی و زمانی گوتاری ئایینی ده‌نووسێت، بۆیه هێشتا خۆی یه‌كلانه‌كردۆته‌وه له نێوان وشه‌ی (بنووس) و (شاعیر). بنووس جارێك منی ته‌نها پێ بنووسێكه و جارێكیش منی پێ شاعیره. وه‌ك ئه‌وه‌ی بنووس نووسیویه‌تی: ” لای ئه‌م بنووسه- كاتێك بنووسێك خه‌می شیعریی نییه – ئه‌م بنووسه – بنووس شه‌رم له‌وه ناكات – جارێك شیعر لای ئه‌م بنووسه – ئه‌م بنووسه به‌رده‌وامه – به‌ڵام لای ئه‌م بنووسه – به‌ڵكو شیعر لای ئه‌م بنووسه- ئاستی ژیاندۆستی ئه‌م بنووسه – ئه‌م بنووسه – ئه‌م بنووسه نمایشكاره – هی بنووسێكه…هتد” (23) وه‌لێ لێره‌دا بنووس تووشی پاڕادۆكسی بۆچوونه‌كانی ده‌بێت و له هه‌مان په‌ڕه‌گراف و به‌شدا (منی بنووس) ده‌بێته (منی شاعیر). وه‌ك: ” غه‌مگین نمونه‌ی ئه‌و شاعیرانه‌یه – جیاوازبوونی ئه‌زموونی ئه‌و شاعیره نییه – غه‌مگین بۆڵی له‌و شاعیرانه‌یه – ئه‌گه‌ر به‌وردی سه‌رنجبده‌ینه ده‌قه‌كانی ئه‌م شاعیره – به‌ڵام لای ئه‌م شاعیره – به‌ڵكو ده‌ربڕی ئه‌و پابه‌ندییه‌ی شاعیره – شیعری ئه‌م شاعیره هه‌ڵگریه‌تی – لای ئه‌م شاعیره.” (24).\nئه‌گه‌ر به ساده‌ترین پرسیار له بنووس بپرسین: ئایا ئه‌گه‌ر شاعیر نییه و بنووسێكی تڕۆهاتنووسه، ئه‌ی ئه‌م گوتراوه شاعیرانه‌یه بۆچییه؟ ئایا ڕه‌خنه‌گری ڕاسته‌قینه به‌بنووسێكی تڕۆهاتنووس ده‌ڵێت: شاعیر؟ ئایا ئێستا ئه‌گه‌ر خۆت یه‌كلابكه‌یته‌وه، كامیان هه‌ڵده‌بژێریت؟ بنووس هێنده كۆمێدییه و به‌مه ناوه‌ستێت، وه‌ك ئه‌و سه‌یاق تڕۆمبێله‌ی كه سووكانه‌كه‌ی له ده‌ست وه‌ری گرتبێت و ده‌نووسێت: “ده‌یه‌وێت لاسایی شاعیرانی ڕۆژهه‌ڵات بكاته‌وه.” (25) ئێستا ده‌كرێت بنووس بۆمان بنووسێت، منی شاعیر له ژێر كاریگه‌ری كامیانم؟ ئایا ئه‌گه‌ر ئه‌وه قسه‌فڕێدان و جۆرێك له بوختانی گوتاری سیاسی نه‌بێت، بۆچی ئاماژه به به‌ناوی ئه‌و شاعیرانه‌ی ڕۆژهه‌ڵات نه‌كراوه؟ ئه‌گه‌ر ته‌نیا مه‌به‌ست ناورێزكردن و نموونه‌ی تێنه‌گه‌یشتووش بێت، گرنگه ئاماژه به‌ناوه‌كانیان بكه‌یت. ئایا ئه‌و شاعیرانه كێن؟ نموونه‌ی شیعره‌كان كامانه‌ن؟ ئایا وشه‌فڕێدان به‌ناوی ڕه‌خنه‌وه، باجی ناوێت؟ وه‌لێ ئه‌وه‌ی سه‌یره بنووس په‌یڤی( ده‌یه‌وێت)ی نووسیوه.\nواته بنووس هێشتا خۆی دڵنیا نییه كه (منی شاعیر) كه‌وتوومه‌ته ژێر كاریگه‌ریی شاعیرانی ڕۆژهه‌ڵاته‌وه یان نا. ئایا فه‌رمانی (ده‌یه‌وێت) ڕابردووه، یان ڕانه‌بردووه؟. ئه‌گه‌ر به پێوه‌ر و لێدانه‌وه‌ی ئه‌و وشه‌یه (ده‌یه‌وێت) بێت، منی شاعیر (ده‌مه‌وێت) وابكه‌م، واته له هه‌وڵدام و هه‌وڵده‌ده‌م و هێشتا نه‌مكردووه و كرده‌ی كاریگه‌ربوونه‌كه نه‌كراوه، وه‌لێ به پێشبینی بنووس له داهاتوودا ئه‌و كاریگه‌رییه ڕووده‌دات. واته بنووس رۆڵی سیحربازێك ده‌بینێت و پێشبینی ده‌كات، یان وه‌كوو فاڵگره‌وێك فاڵیگرتۆته‌وه و له‌وانه‌یه و به‌پێی سیحر و نهێنی ناو ئه‌و فاڵه‌دا، له داهاتوودا (ده‌یه‌وێت – ده‌مه‌وێت ) لاسایی شاعیرانی ڕۆژهه‌ڵات بكه‌مه‌وه.\nPrevious باسى كام ئازادى ئه‌كه‌ن؟ … ئه‌حمه‌د ره‌جه‌ب\nNext داهێنانی ژن و زیندانی نەست … نەوال ئەلسەعداوی … و.لە عەرەبیەوە (یاسین لەتیف)


دووەم پاشایان 21\n<< < دووەم پاشایان 21 > >>\n١ مەنەشە کوڕێکی دوازدە ساڵان بوو کە بوو بە پاشا، پەنجا و پێنج ساڵ لە ئۆرشەلیم پاشایەتی کرد، ناوی دایکیشی حەفچیڤا بوو. ٢ لەبەرچاوی یەزدان خراپەکاری کرد، وەک نەریتە قێزەونەکانی ئەو گەلانەی کە یەزدان لەبەردەم نەوەی ئیسرائیل دەریکردبوون. ٣ جا گەڕایەوە و ئەو نزرگانەی سەر بەرزایی بنیاد ناوە کە حەزقیای باوکی وێرانی کردبوون، هەروەها چەند قوربانگایەکی بەعلی دانا و ستوونە ئەشێرایەکی دروستکرد، وەک ئەوەی ئەحاڤی پاشای ئیسرائیل دروستی کردبوو، کڕنۆشی بۆ هەموو هێزەکانی ئاسمان برد و ئەوانی پەرست. ٤ چەند قوربانگایەکیشی لە پەرستگای یەزدان بنیاد نا، ئەوەی یەزدان فەرمووی، «ناوی خۆم لە ئۆرشەلیم دادەنێم.» ٥ لە هەردوو حەوشەکەی پەرستگای یەزدان قوربانگای بۆ هەموو هێزەکانی ئاسمان بنیاد نا. ٦ کوڕەکەشی وەک قوربانی سووتاند، بەختی خوێندەوە و فاڵی گرتەوە، نێوانگر* و ڕۆح ئامادەکاری* بەکارهێنا، لەبەرچاوی یەزدان خراپەی زیاتریشی کرد بۆ پەستکردنی.\n٧ ئەو ستوونە ئەشێرایەش کە دروستی کرد و نەخشی لەسەر هەڵکەند، لەناو ئەو پەرستگایە داینا کە یەزدان لەبارەیەوە بە داود و سلێمانی کوڕی فەرمووبوو: «لەم پەرستگایە و لە ئۆرشەلیم ئەوەی لەناو هەموو هۆزەکانی ئیسرائیل هەڵمبژاردووە بۆ هەتاهەتایە ناوی خۆمی تێدا دادەنێم. ٨ جارێکی دیکە وا ناکەم ئیسرائیل ئەو خاکە بەجێبهێڵێت کە بۆ باوباپیرانیان دیاریم کرد، تەنها ئەگەر ئاگاداربن لە جێبەجێکردنی هەموو ئەوەی فەرمانم پێ کردوون، لەگەڵ هەموو ئەو تەوراتەی کە موسای بەندەم فەرمانی پێ کردوون.» ٩ بەڵام ئەوان گوێیان نەگرت. مەنەشە گومڕای کردن، هەتا لەو گەلانە خراپتر بکەن کە یەزدان لەبەردەم نەوەی ئیسرائیلدا قڕی کردن.\n١٠ یەزدان لە ڕێگەی بەندە پێغەمبەرەکانییەوە فەرمووی: ١١ «لەبەر ئەوەی مەنەشەی پاشای یەهودا ئەم کردەوە قێزەونانەی کردووە، خراپتریشی کرد لە هەموو ئەوەی ئەمورییەکانی پێش خۆی کردیان، بەهۆی بتەکانییەوە یەهوداشی تووشی گوناه کرد. ١٢ لەبەر ئەوە یەزدانی پەروەردگاری ئیسرائیل وای فەرموو: ”ئەوەتا من بەڵایەک بەسەر ئۆرشەلیم و یەهودا دەهێنم کە هەرکەس بیبیستێتەوە گوێی بزرنگێتەوە. ١٣ هەمان گوریس کە بۆ پێوانەی سامیرە و هەمان شاووڵ کە بۆ پێوانی ماڵی ئەحاڤ بەکارمهێنا بەسەر ئۆرشەلیمدا ڕایدەکێشمەوە. هەروەک چۆن یەکێک قاپێک دەسڕێتەوە و سەرەونخوونی دەکات ئاوا ئۆرشەلیم دەسڕمەوە. ١٤ پاشماوەی میراتەکەم ڕەت دەکەمەوە و دەیاندەمە دەست دوژمنەکانیان، دەبنە دەستکەوت و تاڵانی بۆ هەموو دوژمنانیان، ١٥ چونکە لەو ڕۆژەوەی کە باوباپیرانیان لە میسرەوە هاتوونەتە دەرەوە لەبەرچاوی من خراپەیان کرد، هەتا ئەمڕۆش پەستم دەکەن.“»\n١٦ هەروەها مەنەشە خوێنێکی بێتاوانی زۆر زۆری ڕشت، تاکو ئۆرشەلیمی پڕکرد، لەم سەرەوە بۆ ئەو سەر، بێجگە لەو گوناهەی کە وای لە یەهودا کرد لەبەرچاوی یەزدان خراپە بکەن.\n١٧ ڕووداوەکانی دیکەی پاشایەتی مەنەشە و هەموو ئەوەی کردی و گوناهەکانی لە پەڕتووکی کاروباری ڕۆژانەی پاشاکانی یەهودا تۆمار کراون.\n١٨ مەنەشە لەگەڵ باوباپیرانی سەری نایەوە و لە باخچەی کۆشکەکەی، لە باخچەی عوزە نێژرا. ئیتر ئامۆنی کوڕی لەدوای خۆی بوو بە پاشا.\n١٩ ئامۆن گەنجێکی بیست و دوو ساڵان بوو کاتێک بوو بە پاشا، دوو ساڵ لە ئۆرشەلیم پاشایەتی کرد، ناوی دایکی مەشولەمەتی کچی حاروچی خەڵکی یۆتڤا بوو. ٢٠ ئەمیش وەک مەنەشەی باوکی لەبەرچاوی یەزدان خراپەکاری کرد. ٢١ هەموو ئەو ڕێگایانەی گرتەبەر کە باوکی پەیڕەوی کردبوون، ئەو بتانەی پەرست کە باوکی دەیپەرستن، کڕنۆشی بۆ بردن. ٢٢ وازی لە یەزدانی پەروەردگاری باوباپیرانی خۆی هێنا و ڕێبازی یەزدانی پەیڕەو نەکرد.\n٢٣ پاشان خزمەتکارەکانی ئامۆن پیلانیان لە دژی گێڕا و پاشایان لە کۆشکەکەی خۆی کوشت. ٢٤ ئینجا گەلی خاکەکە هەموو پیلانگێڕەکانی ئامۆن پاشایان کوشت، هەروەها یۆشیای کوڕییان لە جێی ئەو کردە پاشا.\n٢٥ ڕووداوەکانی دیکەی پاشایەتی ئامۆن و ئەوەی کردی لە پەڕتووکی کاروباری ڕۆژانەی پاشاکانی یەهودا تۆمار کراون.\n٢٦ ئامۆن لە گۆڕەکەی خۆی لە باخچەی عوزە ناشتیان. ئیتر یۆشیای کوڕی لەدوای خۆی بوو بە پاشا.


گەشتوگوزاری سلێمانی داهاتی گەشتیاری بۆ رۆژانی جەژن ئاشكرادەكات – Politic Press\nوته‌بێژی گه‌شتوگوزاری پارێزگای سلێمانی ئاماری هاتنی گەشتیاران لەرۆژانی جەژندا و بڕی داهاتەكەی ئاشكرا دەكات و رایدەگەیەنێت “هیچ داهاتێكی گەشتیاری بۆ حكومەت ناگەرێتەوە”.\nئارام شوانی وته‌بێژی گه‌شت و گوزاری سلێمانی بە پۆڵەتیك پرێس-ی راگەیاند: “پێشبینیدەكەین لە رۆژانی جەژندا نزیكەی 100 هەزار گەشتیار هاتبێتنە سنوری پارێزگای سلێمانی، داهاتەكەشیان نزیكەی 20 ملیۆن دۆلار بووە، بەڵام ئەو داهاتە بۆ حكومەت ناگەرێنرێتەوە”.\nوتیشی “داهاتی گەشتیاران بۆ خاوەن كار و پیشەوەرانە، واتە یەك دیناری بۆ حكومەت ناگەرێنرێتەوە، بەپێی ئەو خەمڵاندنەش كە كردومانە ئەگەر هەر گەشتیارێك 200 دۆلار خەرجیەكەی بوبێت لەكاتی هاتنی ئەوا نزیكەی 20 ملیۆن دۆلار خەرجی كۆی گەشتیاران بووە بۆ سلێمانی”.\nبەوتەی ئارام شوانی، له 95% ئه‌و گه‌شتیارانه‌ی هاتونه‌ته هه‌رێم له ناوه‌ڕاست و باشوری عێراق هاتون و له 5% له ڕۆژهه‌ڵاتی كوردستانه‌وه هاتون و ئه‌مساڵ به جێبه‌جێكردنی مه‌رجه ته‌ندروستیه‌كان ڕێگه به هاتنی گه‌شتیاران دراوه.\nTags: وته‌بێژی گه‌شتوگوزاری پارێزگای سلێمانی


براوەی یەکەم بین یان پێنجەم !\n2018-05-16 [10:30 AM]\nبراوەی یەكەم بین یان پێنجەم!\nقەوارە سەركەوتووەكان لەسەر ئاستی عێراق یەك بە دوای یەكدا بریتین لە (سائیرونی موقتەدا سەدر) و (فەتحی هادی عامری) و ( نەسری عەببادی) و ( دەوڵەتی قانونی مالكی) و ( پارتی دیموكراتی كوردستان).\nپارتی كە لەسەر ئاستی كوردستان براوەی یەكەم و بە جیوازییەكی زۆر لە پێش هەموانە، لەسەر ئاستی عێراقیش بە تاكی تەنیا لە پێنج براوە سەرەكییەكە بێ ئەوەی لیستەكەی ئیئتیلافی بێت و هیچ حزبێكی دیكەی لەگەڵ بێت، لە حاڵێكدا چوار براوەكەی دیكە قەوارەی ئیئتیلافین و هەر یەكەیان لە كۆكراوەی چەند حزب وهێزی سیاسی پێكهاتوون. پارتی تەنیا لەسەر ئاستی هەرێم و موسڵ بەشدار بووە و دەنگی كۆكردۆتەوە، لە حاڵێكدا چوار قەوارەكەی دیكە لە كۆی پارێزگاكانی عێراق و تەنانەت لە كوردستانیش بەربژێر و بانگەشەیان هەبووە.\nسەركەوتنی پارتی بە ئاستێك شەرەفمەندانەیە، بۆ كورد و كوردستانییان مایەی شانازی و دڵخۆشییە و بۆ ناحەزانی پارتی و كوردیش شۆك و شكست و نائومێدییەكی گەورە. بەم ئەنجامە هەموو ئەو گرەوانە دۆڕان و نابوت بوون كە لەسەر لاوازكردن و پاشەكشەپێكردنی پارتی هەڵچنرابوون. نهێنی سەركەوتنەكەش هەر ئەوەیە كە پارتی داكۆكی لە كورد و كوردستان كرد و كوردستانییانیش پاداشتی هەڵوێستە نیشتمانی و نەتەوەییەكانیان دایەوە.\nپارتی بەم پێگە بەهێزەوە، گەر لە بەغدا بە تەنیاش بێت و هێزە كوردییەكانی دیكەی نەچنە پاڵ، هەر دەتوانێ مناوەرەی سیاسی بكات و لە پێگەیەكی بەهێزەوە بۆ بەرژەوەندی كوردستان بكەوێتە دانوستان و سەپاندنی مەرج و مافەكانی كورد. بەڵام پارتی وەك سروشتی هەمیشەیی خۆی چاوی لە كۆدەنگییەكی كوردی بەهێز و هاوهەڵوێستە. پێگە و ئیعتباری بۆ كورد و كوردستان دەوێ نەك بۆ خۆی، هەر لەم پێودانگەشەوە بانگەوازی پێكهێنانی ئیئتیلافی فراكسیۆنە كوردستانییەكانی ئاڕاستەی كۆی لیستە براوەكانی كوردستان كردووە.\nپارتی دەیەوێت سەرنجی جەماوەر و كۆی حیزبەكانی كوردستان بۆ ئەو راستییە راكێشێ كە ئەگەرچی پارتی بەتەنیا براوەی پێنجەمی سەر ئاستی عێراقە، بەڵام ئەگەر هەموو فراكسیۆنە كوردستانییەكان ببنە یەك، كورد دەبێتە براوەی یەكەمی عێراق و گەورەترین هێزی نێو پەرلەمانەكەی بەغدا. ئەوكات ئەو پێگە بەهێزە بۆ قازانج و بەرژەوەندییە سیاسی و ئابورییەكانی خەڵكی كوردستان و بەهێزتربوونی قەوارەی سیاسی هەرێم و شەراكەتی راستەقینە و هاوسەنگی بەكاردێت.\nئەم هەواڵە 9700جار خوێندراوەتەوە


1. کوردایەتی دوکتور قاسملوو. شەهلا دەبباغی – Giareng\nخوێندنەوەی کتێبی “کوردستان و کورد”\nجولییا کریستێڤا بیرمەند و فیلەسووفی بولغاری- فەرانسەوی بە زانستی تیورێک و لێکۆڵینەوەکانی خۆی ئاڵووگۆڕی بەسەر بنیاتی زمان، نیگا بە چۆنێتی و چێیەتی و کارکردی دا هێنا. بەڕای کریستێڤا زمان تەنیا بریتی نییە لە وشە و سیستێم و زمان تەنیا ڕەهەندێکی باوک/پیاوسالار نییە، بەڵکوو زمان بریتییە لە ئاهەنگ و ڕیتم و گەرمای ناو سیستێم و زمان. ئەوساکە منداڵ لەناو زگی دایکیدا لەگەڵ یەکەم ڕیتمەکان و موسیقای زمان ئاشنا دەبێ ئەو هەست و زانستە لەگەڵ خۆی دەگوێزێتەوە دنیای دوای زێدانی دایک. بەڕای کریستێڤا مانا لە تێکڕای هێماکان و سیمبۆلەکان دەکەوێتە دەست. زمان هەم نیشانەیە و هەم سیستێم. و بەمجۆرە دەق بریتییە لە سییتێمێکی نیشانەیی کە هەڵگری هەم گەرما و تەپەی دڵ و ڕیتمی دایکانەیە هەم روح و دەسەڵاتی باوکانە. زۆر جار خۆکوتانی دەق بەرەو دایک، یا بە مانایەک بەرەو زێدان و نیشتمانە.\nدوکتور قاسملوو بە قین و بە ستایش لەلایەن نەیار و هەوادرانی باسی دەکرێ، بەڵام کاری من لێرەدا لە دەرەوەی ئەم نیگا و باسانەیە. دەق کاری خۆی دەکا و مانا و پەیام و ژیانی خۆی جیا لە دەسەڵاتی دانەر دەخاتە بەردەم خوێنەر. دیارە نە دانەر و نە خوێنەریش بێ لایەن نین. بەڵام بەڕای کریستێڤا دەق پۆلیفۆنییە. واتە موازیکی چەند ڕەنگ. و لەنێوان خەتەکانی دەق دا زۆر مانای شاراوە هەن. مانا شاراوەکان زۆر جار ڕەچەڵەکیان دەگەڕێتەوە سەر دایک/ زێد.\nکتێبە زیاتر ناسراوەکەی دوکتور قاسملوو کوردستان و کورد (1963)، هەوەڵ بە چێکی نووسڕاوە و قەرار بوو ئاکادیمیای زانستی چێکوسڵواکی چاپی بکا بەڵام لەسەر داوای بنکەی بڵاوکردنەوەی سیاسی داواکرا بە سلواکی چاپ بێ چونکە هەموو سڵواکی دەزانن و بەمجۆرە ساڵی 1964چاپ دەبێ. (ل. 9) دواتر ساڵی 1965 کتێبەکە دەکرێتە ئینگلیسی و هەمان ساڵ بنکەی کۆلێتزی لەندەن ی‌چاپی دەکا. (ل. 10) ساڵی 1967 لە ڕووی چاپی ئینگلیزێ دەکرێتە عەڕەبی. ساڵی 1969 لە لایەن بنکەی بڵاوکردنەوەی پۆلۆنی دەگێردرێتە سەر پۆلۆنی. دە ساڵ دواتر ئینجا کتێبەکە دەکرێتە کوردی. (هەمان لاپەڕە)\nدوکتور قاسملوو بۆخۆی لە پێشەکیدا دەنووسێ کە “ئارەزووم ئەوە بوو کە کتێبەکەم هەرچی زووتر بە زمانی کوردی بڵاو بکرێتەوە. زۆر بەختیارم کە ئاواتەکەم هاتە دی، هەرچەند دە ساڵیشی بەسەردا تێپەڕیوە.” (ه. ل.)\nبەڵام چونکە کتێبەکە لە عەڕەبی ڕا کراوەتە کوردی و عەرەبییەکە لە ئینگیسی وەرگیراوە و هێندێک شوێن ورد نەبووە، ناچار نووسەر بەسەر کوردییەکەدا چۆتەوە و هێندێک جێ دەقیق کراوەتەوە. (ل. 11)\nهاوکات چونکە زۆر وشە و زاراوەی زانستی پێویست ئەو کات زۆر لە کوردیدا نەبووە ناچار دانەر و وەرگێڕ هەوڵیان داوە هێندێک وشە دابنێن، تا بەڵکوو لە داهاتوودا کەسانی دیکە بێن و وشەکان باشتر بکەن. (ە. ل.)\nنووسەر ئاماژە بەوە دەکا کە کوردستان و کورد بۆ غەیری کورد کە هیچ لەبارەی کوردستان و کورد نازانن نووسراوە تا ئەم دوو وشەیە باشتر بە خوێنەر بناسێنێ. (ل. 13)\nکاتێک دەست بە خوێندنەوەی کوردستان و کورد دەکەین دەست بەجێ دەزانین کە ئەم کتێبە بە پێی یاساکانی نووسینی ئاکادێمێکە و دەتوانێ وەک کتێبی وانەیی بگوترێتەوە. دیارە ئەم کتێبە بە گوتەی خودی دانەر “باسێکی ئابووری سیاسی یە” بەڵام ناچار‌بووە “بەشی یەکەمی بۆ باسێکی جوغرافیایی ومێژوویی” تەرخان بکا.(ه. ل)\nهەوەڵ پاڕاگرافی کتێبی کوردستان و کورد بەوە دەست پێدەکا:\n“کوردستان، وڵاتی کوردان(١) لە ئاسیای ڕۆژئاوا کەوتۆتە بەشی ڕۆژهەڵاتی نێوەڕاست و دەوڵەتێکی سەربەۆی لێ پێک نەهاتووە، چونکە خاکی کوردستان لە نێوان ئێران و عیراق و تورکیا و سووریادا بەش کراوە. وشەی کوردستان بەڕەسمی و بە شێوەیەکی نێونەتەوایەتی دانی پێدا نەنراوەو لە نەخشەو کتێبە جوغرافیایی یەکان دا بەرچاو ناکەوێ. وشەی کوردستان بێجگە لە ئێران کە تەنیا بۆ ناوچەی سنە بەکاری دێنن، لە هیچ شوێنێکی تر بەڕەسمی بەکار نابرێ.(٢)” (ل. 15)\nسەبارەت بە ئاماری دانیشتووانی کوردستان نووسەر باس لەوە دەکا کە چۆن دوای کوشتاری 1920 و 1930 لە تورکیا زمانی کوردی قەدەغە دەکرێ و کورد بە تورکی کێوی دادەندرێ و زۆر کورد بە تورک لەقەڵم دەدرێن. قاسملوو دەنووسێ:\n“بەم جۆرە بە ئاشکرا دەردەکەوێ کە لەبارەی کوردەکانی تورکیاوە ناتوانین ئاگاداری یەکی ئەوتۆ لە کاربەدەستانی ئەو وڵاتە وەربگرین کە دڵمان ئاوی لێ بخواتەوە. (١٣) لە ئێرانیش کە حکوومەت کوردەکان بە ئێرانی واتە فارس دادەنێ، بەڵکوو بە ئێرانی یەکیان دادەنێ کە خوێنی پاکی ئێرانی لە دەمارەکانیان دا دەجووڵێ، هەر ئەو نەخش و نیگارەمان دێتە بەرچاو.\nشۆوێنیزمی پان تورکیست و پان ئێرانیستەکان کە شانازی بە مەزنایەتیی رابردوویانەوە دەکەن، کارێکی وای کردووە کە بە هیچ جۆرێک ئەژمارەیەکی ڕەسمیی راست لەبارەی ژمارەی کورد لەو دوو وڵاتەدا دەست ناکەوێ.” (ل. 23)\nلە ئاخر دێڕەکانی کوردستان و کورد لە سەر باسی دانیشتووان و ئاماری کوردستان دا هاتووە:\n“سەدە هەستاو پێنجی دانیشتوانی کوردستان کوردە و ئەوەکەی دیکە دەتوانین بەم جۆڕە دابنێین: ٤٠٠٠٠٠ تورک، ٣٠٠٠٠٠ ئازەربایجانی، ١٥٠٠٠٠ فارس، ٢٥٠٠٠٠ عەڕەب، و ٢٠٠٠٠٠ کەس لە هۆزەکانی دیکە وەک تورکمان و ئاسوری و ئەرمەنی. […] گەورەترین شاری کوردستان کرماشانە لە ئێران کە ژمارەی دانیشتووانی دەگاتە ١٥٠٠٠٠ کەس، پاشان کەرکووک لە عێراق (٢٨) (٧٨٦٤٨) کەس و دیاربەکر لە تورکیا (٦٣١٠٨) کەس.٭”\nلە پەڕاوێزێک کە بۆ ئەم پاڕاگرافە داندراوە دوکتور قاسملوو دەنووسێ:\n“شۆوێنیستە مەزنی خوازەکانی تورکیا بێهوودە هەوڵ دەدەن ئیسبات بکەن کەرکووک شارێکی تورکمانی واتە تورکی یە. شتێکی ئاشکراشە کە شاری کەرکووک شارێکی زۆر کۆنی کوردە و هەمیشە زۆربەی دانیشتووانی کورد بوون. […]” (ل. 27)